زانکۆی ڕاپەڕین - زەمالەی هەنگاری بۆ خوێندکارانی بیانی کرایەوە\nزەمالەی هەنگاری بۆ خوێندکارانی بیانی کرایەوە\nبڵاوکراوەتەوە لە 02 کانونی دووەم 2017 . سەردانەكان: 1187\nئێستا خوازیاران دەتوانن داواکاری بۆ زەمالەی هەنگاری ساڵی ٢٠١٧-٢٠١٨ پێشکەش بکەن. زەمالەکان بریتین لە خوێندنی بەکالۆریۆس و ماستەر و دکتۆرا.\nئامانجی ئەم پڕۆگرامە بریتییە لە بەرەوپێشبردنی تێگەیشتنی کەلتووری و پەیوەندییە ئابووری و سیاسیەکانی نێوان هەنگاریا و وڵاتانی تر، ئەرکی سەرەکی پڕۆگرامەکە بریتییە لەزیادکردنی ژمارەی خوێندکارە بیانیەکان لە هەنگاریا و هاندانی دامەزراوەکانی خوێندنی باڵای هەنگاریا بۆ ڕاکێشانی خوێندکارە بیانییە زیرەکەکان.لە ئێستاشدا ٤١ لەو هاوکارانەی کە خوێندکار دەنێرن بەشدارن لەم پڕۆگرامە.\nداواکاران شیاون بۆ پێشکەشکردنی داواکاری کە بەلایەنی کەمەوە کەمترین ئاستی زمانیان هەبێت کە لەلایەن زانکۆی میواندارەوە دیاریکراوە بۆ ئەو پڕۆگرامانەی کە خوێندنیان بە زمانی ئینگلیزییە خوێندکاران پێویستە ئەو توانستەی زمانی ئینگلیزیان هەبێت کە لەلایەن زانکۆی میواندارەوە داواکراوە.بۆ ئەو پڕۆگرامانەش کە خوێندنیان بە زمانی هەنگارییە خوێندکاران پێویستە بەشداری کۆرسی ئامادەکاری زمانی هەنگاری بکەن بۆ ماوەی ساڵێک بەر لەدەستپێکردنی خوێندنەکەیان.\nئاستی کۆرسەکان: زەمالەکان لە هەرسێ ئاستی بەکالۆیۆس و ماستەر و دکتۆرادا پێشکەش دەکرێن .\nبابەتەکان: بابەتەکانی ئەم زەمالەیە دەگۆڕێت لەوڵاتێکەوە بۆ وڵاتێکی تر.\nبەخشینی زەمالەکە: زەمالەکە ئەم خەرجیانەی خوارەوە لەخۆ دەگرێت.\n• کرێی خوێندن.\n• موچەی مانگانە بە بڕی ١٣٠ یۆرۆ بۆ خوێندنی ماستەر و بەکالۆریۆس بۆ ماوەی ١٢ مانگ لە ساڵێکدا تا تەواوکردنی خوێندن ، بۆ خوێندنی دکتۆرا لە قۆناغی یەکەمدا ٤٥٠ یۆرۆ واتە ٤ سێمستەری یەکەم ، بۆ قۆناغی دووەم ٥٨٠ یۆرۆ واتە ٤ سێمستەر دووەم بۆ ماوەی ١٢ مانگ لە ساڵێکدا تا تەواوکردنی خوێندن.\n• شوێنی مانەوە: دابینکردنی بەشە ناوخۆیی یان پێدانی ١٢٥ یۆرۆ مانگانە بۆ کرێی شوێنی مانەوە لەماوەی خوێندندا.\n• بیمەی تەندروستی\n• خزمەتگوزاری تەندروستی بەگوێرەی یاسای ژمارە ٨٠ ی ساڵی ١٩٩٧ لە کارتی بیمەی تەندروستی نیشتمانی و هەروەها بیمەی تەندوشتی زیادە بە بڕی ٢٠٥ یۆرۆ.\nپێویستیەکانی پێشکەشکردنی داواکاری:\n• فرۆمی پێشکەشکردن بە زمانی ئینگلیزی یان بە زمانی ئەو پڕۆگرامەی کە دەیخوێنی.\n• پوختەی ژیاننامە ( CV ) بە شێوەی Europass\n• نامەی هاندان : لە یەک لاپەڕە کەمتر نەبێت و بە فۆنتی (times new roman)ی قەبارە ١٢ نوسرابێت.\n• توانستی زمان: بۆ ئەو پرۆگرامانەی خوێندنیان بەزمانی ئینگلیزیە توانستی ئینگلیزی پێویستە ، بۆ ئەو پرۆگرامانەی خوێندنیان بە زمانی هەنگاریە توانستی زمانی هەنگاری پێویستە.\n• بڕوانامە: بڕوانامەی ئامادەیی بە زمانی ئینگلیزی یان هەنگاری بۆ خوێندنی بەکالۆریۆس ، بڕوانامەی بەکالۆریۆس بە زمانی ئینگلیزی یان هەنگاری بۆ خوێندنی ماستەر، بروانامەی ئامادەیی بە زمانی ئینگلیزی یان هەنگاری بۆ خوێندنی ماستەری (٥) ساڵی واتا بەکالۆریۆس و ماستەر بەیەکەوە کە پێکدێت لە ١٠ بۆ ١٢ سێمستەر. بڕوانامەی ماستەر بە زمانی ئینگلیزی یان هەنگاری بۆ خوێندنی دکتۆرا.\n• پشکنینی پزیشکی\n• کۆپی ئەو پەڕەی پاسپۆرت کە زانیاری دەربارەی کەسی پێشکەشکار لە خۆدەگرێت.\n• پلانی توێژینەوە لە دوو (٢) لاپەڕە کەمتر نەبێت و بە فۆنتی (times new roman) قەبارە ١٢ نوسرابێت بەو زمانەی کە پێی دەخوێنی نوسرابێت.\n• هەگبە: وێنەی سێ کاری هونەری یان پەیکەرتاشی کە بەرواری کێشان یان دروستکردنی پێشاندات.\n• هەگبەی دەنگی: تۆماری دەنگی ٣سێ کاری هونەری یان پەیکەرتاشی کە بەرواری کێشان یان دروستکردنی پێشاندات.\nدوا وادەی پێشکەشکردن : دوا وادە بۆ پێشکەشکردنی داواکریەکانتان رۆژی (٢٠١٧/٣/٥) دەبێت.\nبۆ پێشکەشکردنی داواکاری سەردانی ئەم بەستەرە بکەن:\nوەرگێڕانی، هیوا احمد


هالاند: سەرسامم بە زلاتان\n14/4/2020 03:50 PM\nئێرلینگ هالاندی نەرویجی هێرشبەری گەنجی یانەی بروسیا دۆرتمۆند، توانیویەتی لە ماوەیەکی کورتدا خۆی بە جیهان بناسێنێت و جوانترین نمایشی تۆپی پێ بکات.\nیاریزانە نەرویجییەکە لە یانەی ڕێدبول سالزبۆرگەوە بە تۆمارکردنی زۆرترین ڕێژەی گۆڵ خولی یانە پاڵەوانەکانی ئەوروپای بەسەرکردەوە، بەهەمان شێووە خولی ناوخۆی نەمسا. بەڵام دواتر بۆ بەرەوپێشبردنی تواناکانی ڕوویکردە یانەی بروسیا دۆرتمۆند. ئەوەی جێی ەرنجە ئەوەیە کە ئەم هێرشبەرە بەهرەداری خۆی لە خولی ئەڵمانیا دووپاتکردەوە و توانی چەندین گۆڵ تۆماربکات.\nلەبارەی ژیانی تایبەتی و بیرکردنەوەیەوە، هالاند بە ماڵپەڕی "فۆر فۆر تو"ـی ئینگلیزی ڕاگەیاندووە: "حەزم لە ئەقڵیەتی زلاتان ئیبراهیمۆڤیچە کە چۆن بابەتەکان بەشێوازێکی جیاواز دەبینێت، پێموایە هەمان متمانەی ئەوم هەیە."\nهەروەها دەڵێت: "حەزم بەوەیە کە چۆن لە یانەیەکەوە بۆ یانەیەکی تر هەنگاوی ناوە لە ژیانی وەرزشییدا، لەنێوان وڵاتاندا هاتوچۆ دەکات و ئەوەش ئاسان نییە، چوبێتە هەر خول و وڵاتێکیش بەردەوامبووە لە تۆمارکردنی گۆڵ، خۆشحاڵبووم بە چاودێریکردنی لەناو یاریگادا."\nزلاتان ئیبراهیمۆڤیچی سویدی لە ژیانی وەرزشییدا لەنێوان وڵاتانی سوید و هۆڵەندا و ئیتاڵیا و ئیسپانیا و فەرەنسا و ئینگلتەرا و ئەمریکا جموجۆڵی کردووە و پەیوەندی بە چەندین یانەوە کردووە.


箴言 21 CCB – پەندەکانی سلێمان 21 KSS | Biblica\n箴言 21 CCB – پەندەکانی سلێمان 21 KSS\nپەندەکانی سلێمان 21:1-31\n1دڵی پاشا لەناو دەستی یەزدان جۆگەی ئاوە،\nبۆ کوێ بیەوێت ئاراستەی دەکات.\n2هەموو ڕێگاکانی مرۆڤ لەبەرچاوی خۆی ڕاستە،\nبەڵام یەزدان دڵەکان هەڵدەسەنگێنێت.\n3کارکردن بە ڕاستودروستی و دادپەروەری\nلەلای یەزدان لە قوربانی سەربڕین پەسەندترە.\n4چاوی بەفیز و دڵی لەخۆبایی،\nئەمانە چرای بەدکارانن و گوناهن.\n5بێگومان پلانی مرۆڤی تێکۆشەر بەرەو پڕییە،\nهەموو هەڵەشەییەکیش بەرەو نەبوونییە.\n6کۆکردنەوەی سامان بە زمانی درۆ\nهەڵمە دەڕەوێتەوە و تەڵەی مردنە.\n7زۆرداری بەدکارەکان ڕایاندەماڵێت،\nچونکە ڕەتیان کردەوە دادپەروەری بکەن.\n8ڕێگای پیاوی تاوانبار خوارە،\nبەڵام کەسی پاک کرداری ڕاستە.\n9باشترە لە گۆشەی سەربانێک نیشتەجێ بیت،\nنەک ماڵێکی هاوبەش لەگەڵ ژنێکی شەڕانی.\n10کەسی بەدکار ئارەزووی خراپە دەکات،\nدراوسێکەی بەزەیی لێی نابینێت.\n11بە سزادانی گاڵتەجاڕ ساویلکە دانا دەبێت،\nبە فێرکردنی داناش زانیاری وەردەگرێت.\n12خودای ڕاستودروست سەرنج دەداتە ماڵی خراپەکار،\nخراپەکاران لە خراپە سەرەوژێر دەکات.\n13ئەوەی گوێی خۆی لە هاواری هەژاران کەڕ بکات،\nئەویش هاوار دەکات و وەڵام نادرێتەوە.\n14دیاری بە نهێنی تووڕەیی سارد دەکاتەوە،\nبەرتیلی ناو باخەڵیش هەڵچوونی توند.\n15ئەنجامدانی دادپەروەری دڵخۆشی ڕاستودروستانە،\nبەڵام تۆقاندنی بەدکارانە.\n16پیاو لە ڕێگای وریایی وێڵ بێت\nلەناو کۆمەڵی مردووان پاڵدەداتەوە.\n17ئەوەی حەزی لە ڕابواردن بێت هەژار دەبێت،\nئەوەی حەز لە شەراب و ڕۆن بکات دەوڵەمەند نابێت.\n18بەدکار دەبێتە قوربانی بۆ کەسی ڕاستودروست،\nناپاکانیش بۆ سەرڕاستان.\n19باشترە لە چۆڵەوانی نیشتەجێ بیت،\nنەک لەگەڵ ئافرەتێکی شەڕانی و تووڕە.\n20گەنجینەی خۆراکی باش و ڕۆن لە ماڵی کەسی دانا هەیە،\nبەڵام کەسی گێل هەڵدەلووشێت.\n21ئەوەی دوای ڕاستودروستی و خۆشەویستی نەگۆڕ بکەوێت،\nژیان و ڕاستودروستی و ڕێزداری دەدۆزێتەوە.\n22پیاوی دانا بە شاری پاڵەوانەکاندا هەڵدەگەڕێت و\nقەڵا پشتبەستەکەیان وێران دەکات.\n23ئەوەی دەم و زمانی خۆی بپارێزێت،\nخۆی لە تەنگانە دەپارێزێت.\n24لووتبەرز و لەخۆبایی بە گاڵتەجاڕ ناودەبردرێت،\nبە لێشاوی لووتبەرزییەوە ڕەفتار دەکات.\n25ئارەزووی کەسی تەمبەڵ دەیکوژێت،\nچونکە دەستەکانی ئیش ڕەت دەکەنەوە،\n26بە درێژایی ڕۆژ تامەزرۆی ئارەزووە،\nبەڵام کەسی ڕاستودروست دەبەخشێت و دەستی پێوە ناگرێت.\n27قوربانی بەدکاران قێزەونە،\nلەوەش زیاتر ئەگەر بە نیازێکی خراپەوە بیکات!\n28شایەتی درۆزن لەناودەچێت،\nبەڵام شایەتیی گوێگری وریا دەچەسپێت.\n29پیاوی بەدکار ناوچەوانی خۆی گرژ دەکات،\nبەڵام سەرڕاست ئاگای لە ڕێگای خۆیەتی.\n30دانایی و تێگەیشتن و ڕاوێژ نییە\nلە دژی یەزدان سەربکەوێت.\n31ئەسپ ئامادەیە بۆ ڕۆژی جەنگ،\nبەڵام ڕزگاری لە یەزدانەوەیە.\nKSS : پەندەکانی سلێمان 21


دەرمانە جفرە دارکراوەکان بە جفرە شریتییەکان - باڕكۆدلەپاڵ بەکارهێنانیان بۆ دڵنیابوونەوەدا لێیان؛ سەلامەتیی نەخۆشەکان باشتر دەکات لە سیستمە تەندروستییە هاوچەرخەكاندا، لەم ساڵانەی دواییدا دابینکارانی تەكنەلۆژیا چەندین بەرهەمیان خستۆتە بازاڕ بۆ یارمەتییدانی سەرپەرشتیارانی تەندروستیی بۆ ئەوەی هۆكارێك بدۆزنەوە بۆ بەدیهێنانی ئەم ئامانجە.\nسەلامەتیی نەخۆش: ئەوپەڕی ئامانج\nسەلامەتیی نەخۆش پڕ بایەخە بۆ دامەزراوەكەمان. كاتێك نەخۆشخانەیەك مامەڵەکردن بە دەرمان بەباڕكۆد پەیڕەو دەكات، ئەوە ناكەن بۆ ئەوەی پارە یان كات بگێڕنەوە، بەڵکو ئەم جۆرە سیستمە پەیڕەو دەكەین بۆ ئەوەی سەلامەتیی نەخۆش باشتر بكەین.\nدەرمانخانەی شاری پزیشكیی فاروق ئامێرێكی تەواو ئۆتۆماتیكیی پێچانەوەی یەكەی دەرمانی هەیە بە خێراییەکی پێچانەوە کە دەگەنە 60 ژەم لە خولەکێكدا. سیستمەكەمان چاپكردنی لەیزەری بەكاردێنێت بۆ ئەوەی تێكستەكە بەئاسانی بخوێنرێتەوە و باركۆدەكان بەئاسانی سکان بكرێن.


تورکیا 540 ئەفسەر و سەرباز لە لەشکری وڵاتەکەی لە کارەکانیان ڕادەگرێت\nفیکری عیشق وەزیری بەرگری تورکیا\nمیدیاکانی ناو تورکیا دەڵێن دەسەڵاتدارانی وڵاتەکەیان 540 سەرباز و ئەفسەریان لە کارەکانیان ڕاگرتوون و زۆربەیان ئەفسەری هێزی ئاسمانی و دەریایـین، ئەمەش بە گومانی هەبوونی پەیوەندی لە نێوانیان و فەتحوڵڵا گولەن کەسایەتی ئاینی تورکی ئەوەی لە ئەمەریکایـە و تورکیا بە هەوڵی کودەتاکەی مانگی حەوت تاوانباری دەکات.\nئاژانسی دەنگ‌وباسی دۆگان ئەمڕۆ پـێـنجشەممە لە زاری فیکری عیشق وەزیری بەرگری تورکیا بڵاویکردووەتەوە کە گوتویەتی وەک بەشێـک لە لێکۆڵینەوەکان پەیوەست بە گروپی گولەنەوە، بە شێوەیەکی کاتی 113 کەسیان لە هێزی دەریایی و 427 کەسی دیکە لە هێزی ئاسمانی لە کارەکانیان ڕاگیراون. گوتیشی 368 کەسیان ئەفسەرن.\nپاشان گوتویەتی لە پاش هەوڵی کودەتاکە بە گشتی 3699 کەس لە هێزە چەکدارەکانی تورکیا دەرکراون. نیوەی جەنەڕاڵەکانی بەر لە هەوڵی کودەتاکە کە لە خزمەتدا بوون لە ئێسـتادا دەسـتگیرکراون یان لە پـۆستەکانیان دەرکراون.\nئەم ڕاگەیاندنە پاش ڕۆژێـک دێت لەوەی تورکیا بۆ هەمان مەبەست 12801 کەسی لە هێزی پـۆلیسی وڵاتەکە لە کارەکانیان ڕاگرت، لەوانە 2523 کەسیان سەرۆکی پـۆلیس بوون.\nلەوەتای لە 15 ی مانگی حەوتەوە هەوڵی کودەتاکە درا، دەسەڵاتدارانی تورکیا بە دەیان هەزار کەسیان لە کارەکانیان دەرکردووە یان ڕاگرتووە، هەر لە یەکەکانی لەشکر و پـۆلیس و کۆشکی سەرۆکایەتی هەتا مامۆستای قوتابخانەکان.\nبەپـێی ئامارە فەرمیـیەکان نزیکەی 32 هەزار هێشـتا دەسـتگیرکراون بە گومانی پەیوەندیـیان بە هەوڵی کودەتاکە.


ژنه سه‌ركرده شۆخ و شه‌نگه‌كه‌ی یه‌كێتی ته‌مه‌نی بووبه 42 ساڵ\n8647 جار بینراوە 25/6/2017 03:33 PM\nبڵێسه جه‌بار فه‌رمان ئه‌ندامی سه‌ركردایه‌تی یه‌كێتی ته‌مه‌نی بوون به 42 ساڵی ڕاگه‌یاند ، و ده‌ڵێت "کە دەروانمە ساڵانی کە رۆشتوون و تێپەریون، هیچ جیاوازیەکی ئەوتو نابینم لە نیوان ڕووداوکان و پێشهاتەکان نابینم، بێجگە لە زۆربوونی تاڵە قژە سپییەکانی پرچم.".\nبڵێسه جه‌بار فه‌رمان له یادی بوون به 42 ساڵی ته‌مه‌نی له‌پێگه‌ی تایبه‌تی خۆی دوو وێنه‌ی بڵاو كردوه‌ته‌وه وده‌نووسێت " بێگومان ئێمەی سیاسیەکان و مەکتەب سیاسیەکان و سکرتێری حزبەکان هەریەکەمان بەگوێرەی لێپرسراوێتی خۆمان بەرپرسین لەم دۆخە، بەڵام هیچ کات هیچ کامێکمان خۆمان بە بەرپرس نازانین."\nله‌به‌شێكی تری نووسینه‌كه‌ی دا ده‌ڵێت"هیوادارم ساڵێکی تر لە ڕۆژی لەدایک بوونم قەیران و کێشەی کەمتر بەدوای یەکدا ریزبکەم و میلەتەکەم تۆزێک باری سەر شانی سوک بووبێت، و ده‌شڵێت"بتوانم بروانمە ئەو ساڵەی کە تێپەریوەو بڵێم شوکر بۆ خوا ئەم ساڵ سوکایەتیم زۆر پێ نەکراوە.\nلە رۆژی ٤٢ ساڵەی تەمەن\nکە دەروانمە ساڵانی کە رۆشتوون و تێپەریون، هیچ جیاوازیەکی ئەوتو نابینم لە نیوان ڕووداوکان و پێشهاتەکان نابینم، بێجگە لە زۆربوونی تاڵە قژە سپییەکانی پرچم.\nمێژوو خۆی لە م دەڤەرەی ئێمە هەمیشە دوبارە ئەکاتەوە.\nوڵاتان بەرەو پێشەوە ئەرۆن و دایم لە نوێبوونەوەو داهێنانی نوێ دان لە هەموو بوارەکاندا.\nئێمەش میلەتەکەمان ساڵ بە ساڵ لە نەهامەتی زیاتر دا ژیان ئەگوزەرێنن و قەیران لە دوای قەیران بەڕێ ئەکەن.\nژیان لەم وڵاتە، واتا چاوەروانی......\nچاوەروانی دوای جوژن\nچاوەروانی هاتنەوەی کارەبا و ئاو\nچاوەرونی بەرزنوونەوەی نرخی نەوت\nچاوەروانی رێفراندوم دوی رێفراندۆم\nبێگومان ئێمەی سیاسیەکان و مەکتەب سیاسیەکان و سکرتێری حزبەکان هەریەکەمان بەگوێرەی لێپرسراوێتی خۆمان بەرپرسین لەم دۆخە، بەڵام هیچ کات هیچ کامێکمان خۆمان بە بەرپرس نازانین.\nلە کاتێکدابەرپرسی سەرەکی، کەم بوون و زیادبوونی نرخی نەوت نیە، پەیدابوون و لەناوچوونی داعش نیە، بردنەوەو و دوراندنی ئەم یا ئەو سەرۆک کۆمار نیە، بەرپرسی سرەکی ئێمەین.\nلە غیابی ستراتیجیەت دا و نەخوێندنەوەمان بۆ پێشهاتەکان، سیاستی هە نوکەیی و ردفعل و ئەرزی واقع پەیرەو ئەکەین.\nلە غیابی دیموکراسیەت دا وەهمی دوژمنان و ترسناکی و ناسکی بارودۆخەکە دروست ئەکەین.\nلە خیابی نەتەوەپەرەستی و دڵسۆزی بۆ گەل و نیشتیمان ، مردوەکان گەورە ئەکەین و ئەیانگەینینە ئاستی پەرەستن.\nلە غیابی دەستاو دەست کردنی دەسەڵات دا، کورەکان دەنبە میراتگی باوکەکان و بە ویراسەت سکرتێری و رێکخەری و سەرۆکی حزبەکان دەگرنە دەست.\nلە دەڤەرێکی ئاڵۆز دا وەک ناوچەی خۆرهەڵاتی ناوەراست، ئەم بەڕێزانە کە لە گەل دوو کونسل و نوێنەری وڵاتان دا دادەنیشن ئیدی وا دەزانن سیاستمداری و دەوڵەتمەداری و پێشەوایی میلەتێکیان پێ دەکرێت.\nشانازی بە ناسینی نوێنەرێکەوە ئەکەن و گەروەیی خۆیان لە هاورێیەتی ئەودا دەبیننەوە. بێ ئاگا لەوەی کە بەکار دەهێنرین و خۆشیان و میلەتیشیان بەو شێوەیە هەرزان فرۆش کردووە\nدەزانم لەسەر باسکردنی کوری سکرتێر و رێکخەرەکان بەر رەخنەی توند دەکەوم.\nدەزانم هێرشی سوکایەتی و تەشهیر دەست پێ دەکات،\nبەڵام بەرێزان من لە سۆنگوی خۆشەویستم بۆ وڵات و نەتەوەو تەنانەت ئەو بەڕێزانەش هەندێک بابەت دەوروژێنم.\nهیوادارم ساڵێکی تر لە ڕۆژی لەدایک بوونم قەیران و کێشەی کەمتر بەدوای یەکدا ریزبکەم و میلەتەکەم تۆزێک باری سەر شانی سوک بووبێت.\nوەبتوانم بروانمە ئەو ساڵەی کە تێپەریوەو بڵێم شوکر بۆ خوا ئەم ساڵ سوکایەتیم زۆر پێ نەکراوە.


کۆتا کاری دەرهێنەری کورد ڕەحیمی زەبیحی کە تورەج ئەسڵانی کاری بەرهەمهێنانی بۆ کردووە و کاری فیلمەکەی کۆتایی پێهێناوە، بەشداری فێستیڤاڵی هات داکسی کەنەدی کرد.\nفستیڤاڵی هۆت داکس، گەورەترین و گرینگترین فێستیڤاڵی فیلمی دیکۆمێنتە لە ئەمریکای باکوور و یەکێک لە شوێنە گرینگەکانە بۆ نواندنی دیکۆمێنتە گرنگەکانی جیهان و نزیکەی دوو هەزار دەرهێنەری دیکۆمێنتساز و بەرهەمهێنەر و کڕیاری فیلم تێیدا بەشدارن.\n“نانی پیرۆز” تا ئێستا لە چەندین فستیڤاڵی نێودەوڵەتی بەشداری کردووە و دواهەمینیان فێستیڤاڵی نێودەوڵەتی فیلمی دۆکۆمێنتی بیگ ئێسکای لە ئەمریکا بووە.\nفیلمەکە لە دەرهێنانی هونەرمەندی کۆچکردووی کورد ڕەحیمی زەبیحییە و لە بەرهەمهێنانی هونەرمەند تورەجی ئەسڵانییە، لە فێستیڤاڵەکەدا تورەجی ئەسڵانی وەک نوێنەری فیلمەکەی زەبیحی قسەی لەبارەی فیلمەکەوە کرد، کە باس لە ژیانی کۆڵبەرانی کورد لە دۆخە قورسەکاندا دەکات و ژیانی خۆیان دەخەنە مەترسییەوە بۆ پەیداکردنی بژێوی خۆیان و منداڵەکانیان.\nفیلمی دیکۆمێنتی “نانی پیرۆز” (نان مقدس) Holy Bread دوایین بەرهەمی سینەماکاری کۆچکردووی کورد “رەحیم زەبیحی”، لە بەرهەمهێنانی سینەماکاری کورد “توورەج ئەسڵانی” دەرهێنەر و بەڕێوەبەریی وێنەگرتنی فیلمەکە بەرهەمی کۆمپانیای سینەمایی “ماد موڤی” MAD Movie .\nفێستیڤاڵی فیلمی نێودەوڵەتیی سلێمانی دوادەخرێت\nکاتی بەڕێوەچوونی فێستیڤاڵی فیلمی نێودەوڵه‌تیی سلێمانی دوادەخرێت و دەزگای فێستیڤاڵەکەش دەڵێت، “بەهۆی بەڕێوەچوونی هەڵبژاردنی ئەنجومەنی نوێنەرانی عێراق”ەوەیە. لە…\nمەرزیە.. پێشمەرگەکەی شاخ و هونەرمەندەکەی شار\nوێنە.. چیرۆکی دایکایەتی لە زیندان\nجادویگا برونتە، وێنەگرێکی ئەوروپییە و ساڵی 2019 بەدرێژایی 10 مانگ لەناو زیندانەکانی وڵاتی مۆڵدۆڤۆ ژیا، تا دۆخی دایکایەتیکردن…


بۆ ئەزمونی چاکسازی واز لە سەردانی ئەوروپاو ئەمریکا بھێنن برۆن بۆ تەنزانیا – Stop\nبۆ ئەزمونی چاکسازی واز لە سەردانی ئەوروپاو ئەمریکا بھێنن برۆن بۆ تەنزانیا\nلە Feb 27, 2018\nوێنە: جون بومبی ماغوفولی – سەرۆکی تەنزانیا\nد. محەمەد رێکانی\nلە ساڵی ٢٠١٥ ( جون بومبی ماغوفولی ) بو بە سەرۆکی تەنزانیا، ئەم کارانەی کرد بۆ بەرەنگاربونەوەی گەندەڵی لە وڵاتەکەی:\n۱- لادانی سەرۆکی دەستەی نەزاھە.\n۲- لادانی سەرۆکی کۆکردنەوەی باج.\n۳-لادانی سەرۆکی دەستەی کەنارە ئاویەکان (موانئ)\n٤- کەم کردنەوەی وەزیرەکان لە ۳۰ وەزیر بۆ ۱۹ وەزیر.\n٥- دەرکردنی ۱۰ھەزار فەرمانبەر بەھۆی ساختەی بروانامەکان.\n٦- راگرتنی ھەموو ئاھەنگەکانی فەرمی نیشتمانی وخەرجکردنی ئەو بڕە پارەیە بۆ بەرەنگاربونەوەی نەخۆشی کۆلێرە.\n۷- داوای کرد ھەموو وەزیرەکان سەرجەم سەروەت و سامانیان ئاشکرابکەن و ھەر وەزیرێک بە پێچەوانە وە کاربکات لادەدرێت.\n۸- قەدەغەکردنی سەرجەم گەشتە کانی دە رەوە لە سەرجەم بەرپرسانی حکومی تەنھا بە رەزامەندی راستەوخۆی خۆنەبێت ، چونکە پێیان گۆت کارەکانتان لە ناو ووڵاتە وکاری باڵوێزەکان لە دەرەوەی ووڵاتە.\n۹- قەدەغەکردنی گەشت کردنی بەرپرسان بە فڕۆکەی پلە یەک ،واتە دەبێت وەک خەلکی ئاسایی گەشت بکەن بۆکاری حکومی.\n۱۰- قەدەغە کردنی بەستنی کۆبونەوەو سیمنارو چاڵاکیەکان لە ھۆتێلەکان.\n۱۱- کەم کردنەوەی ژمارەی شاندی ووڵاتەکەی لە کۆبونەوەی کومونوێلپ لە ٥۰ کەس بۆ ٤ کە س.\n۱۲-لە سە ردانێکی بۆ نەخۆشحانەی پایتەخت کە بینی بێ سەروبەری پێوە دیارە ھە موو ستافی نەخوشخانەکەی ناردە ماڵەوەو ستافێکی نوێ داینا کە دەبێت لە ماوەی دوو ھەفتە دا ھە موو گرفتەکان چارەسەر بکەن ئەوەبو لە ماوەی سێ روژ چارەسەرکرا.\n۱۳ – بودجەی ئاھەنگی کردنەوەی پەرلەمانی نوێ لە ۱۰۰ ھەزار دۆلار ی کەم کردەوە بۆ ۷ ھەزار دۆلار.\n۱٤- سەرجەم ئۆتۆمبێلە بھا بەرزەکانی بەرپرسانی دەوڵەتی کۆکردەوەو لە مەزادێکی ئاشکرادای فرۆشت و بریاری کرینی ئۆتومبێلی (تۆیۆتا ڤیتز) کە بجوک و زۆر ھەرزانە یدا بۆ بەرپرسانی حکومی.\n۱٥- لە ئاھەنگی رۆژی یاسادا کە سەرجەم بەرپرسانی دەوڵەت ئامادەبون ئافرەتێک بە لافیتەک بەرامبەر سەرۆک ناڕەزای دەردەبڕێت لە سەر دواکەوتن واھمالکردنی دۆسیەکەی لە دادگا دا ، سەڕۆکیش پاش گوێ گرتنێکی تەواو بانگی سەڕۆکی پۆلیس وسەرۆکی دە سەڵاتی دادوەری کرد کە کێشەکە بە زوترین کات چارەسەر بکرێت و ژمارەی مۆبایلی خۆتان پێبدەن بۆ ئەوەی راستە وخۆ پەیوەندیتان پێوە بکات.


ماڵی مام جەلال واز لەماڵی بارزانی ناهێنن ئاگاداربە!\nماڵی مام جەلال چارەنووسیان بە ماڵی بارزانییەوە بەستراوە بە ئاسانی دەستبەرداری یەکتر نابن، ئەگەر بە بیرتان بێ لە کاتی راگەیاندنی ناوەندی بڕیار ماڵی مام جەلال بوونە کەمینە، بەڵام پارتی و ئێران هاتنە سەر خەت هاوکێشەکەیان لە بەرژەندی ئەوان گۆڕا بوونە زۆرینە!\nراستە لە ئیعلام و لە سەر ئاستی سەرکردایەتی پارتی و یەکێتی قسەو توانج و هێرش دەکەنە سەر یەکتر، بەڵام لە رووی ستراتیژی یەک و بەرژەوەندی زەبەلاحی ئابووریان بە یەکەوە هەیە.\nلە رادەستکردنی داهات نەوت و داهاتی سنوورییەکان ماڵی مام جەلال مانگانە ١٠٠ ملیۆن دۆلاری کاشی سنوورییەکان لە دەست دەچێ جگە لەو داهاتەی نەوت کە پارتی دەیفرۆشی بە ٣ رەقەم حساب دەیداتە یەکێتی، یەعنی ئێستا یەکیتی لە بەر چاوی کاڵی فەرمانبەران هیچ ناکات داهات رادەستی بەغدا دەکات و بودجەو مووچەی فەرمانبەران وەردەگرێ!؟\nماڵی مام جەلال تازە گەرم دەبن و رێگای بازرگانی (تورکیا-ئێران- سلێمانی)ین دۆزیوەتەوە وا خەریکن دەروازەی دیکە لەگەڵ ئێران دەکەنەوە تا ریزی لۆرییەکانی تورکیا کە بە ناو خاکی ئيران دێتە سلێمانی تاخیر نەبن.\nدەبێ تۆی هاوڵاتی ئاگاداربی لە ١٦ی ئۆکتۆبەر ئەو دوو بنەماڵەیە دەستبەرداری یەکتر نەبوون ئێستا پێت وایە لەبەر بەرژەوەندی خەڵک ماڵ جیا دەکەنەوە! خۆیان دەخنە سەر بەغدا هەموو شت رادەست دەکەن تا خەڵک مووچە وەربگرێ ئەوانیش دواتر موفلیس بن و رۆژانە بە کازمی و عامری و مالیکی بڵێن پارە بۆ یەکێتی خەرج بکەن و چونکە یەکێتی هیچی نەماوە!\nخاڵێکی دیکە برازا چۆن وەها بە ئاسنی دەستبەرداری مامی خۆی دەبێت؟!\n1 سوپای عێراقی‌و پارتی


سێبه‌رێك رقى له روناكییه - بنکەی روناکبیریی گەلاوێژ :: Gelawej\nسێبه‌رێك رقى له روناكییه\nهۆنراوە Jun 11, 2021\nئه‌دۆنیس - وه‌ر‌گیڕانى ته‌ڵعه‌ت تاهیر\nئه‌م به‌یانییه خه‌فه‌تبار بووم، كاتێك بنجه ماڵییه‌كه‌ى مۆزه‌كه‌م بینى له ئینجانه گه‌وره‌كه‌یدا، خه‌فه‌تبار بووم هه‌رچه‌نده سه‌وز و گه‌شاوه بوو، خه‌ریك بوو له په‌نجه‌ره‌وه بازى ده‌دایه باخچه‌كه‌وه.\nخه‌فه‌تبار بووم چونكه هاوڕێیه‌كم ئه‌م به‌یانییه پێى راگه‌یاندم فه‌توایه‌ك ئه‌مجاره‌یان له عێراقه‌وه هاتووه كه حه‌رام و نه‌شیاوه ژن مۆز پاك بكات، یان بیخوات.\nزۆربه‌مان، ئێمه‌ى عه‌ره‌ب، نیشتمان و ئاین به‌یه‌ك شت تێده‌گا، له‌وێشه‌وه نیشتمان و دیندارى تێكه‌ڵ ده‌كه‌ین – له كاتێكدا نیشتمان (یه‌ك) ه و ئاین (زۆر) ه.\nبۆچى، كه‌واته سه‌رمانده‌سوڕمێ كاتێ هه‌ندێكمان بینى له‌و نیشتمانه (یه‌كه‌دا) ئه‌و كردارانه ده‌نوێنن كه (باوه‌ڕیان) پێى نییه، باس له‌و بیرۆكانه ده‌كا (لێكدژه) له‌گه‌ڵ ئاگایى خۆیى و ویژدانیدا؟\nیان كه‌سانێكمان بینى هه‌ست ده‌كا (بێگانه‌یه) له نیشتمانیدا؟\nیان ئه‌گه‌ر هه‌ندێكمان بینى باوه‌ڕى به نیشتمانپه‌روه‌رى نییه ته‌نیا ئه‌گه‌ر پاشكۆى ئه‌و ئاینه بێت كه باوه‌ڕى پێى هه‌یه.\nیان ئه‌گه‌ر كه‌سانێكمان بینى هه‌ست بكا رۆژانه ئازادییه‌كه‌ى پێشێل ده‌كرێ.\nیان كه‌سانێكمان بینى هه‌ست بكا به بێ سه‌ربه‌ستى ده‌ژى، وه‌ك ئه‌وه‌ى به‌ستراوه بێت، یان كۆیله.\nیان هه‌ندێكمان بینى هه‌ست بكا ناتوانێ بژى ته‌نیا له دژایه‌تى ته‌واودا نه‌بێ له‌گه‌ڵ ئاین و نیشتماندا، به‌یه‌كه‌وه؟\nبۆچى، كه‌واته، توشى سه‌رسوڕمان ده‌بین كاتێك یه‌كێك ئه‌م پرسیاره‌مان لێده‌كا :\nئایا (ناوه‌ڕۆك) ى نیشتمان چییه، به‌م (فۆرم) ه لێكترازاوه‌ى؟ (مانا) كه‌ى چییه؟ ئاخۆ ده‌بێ (نرخ) ى چى بێت؟\nڕووه‌ك، ته‌نیا له زه‌وى باش و به پیتدا ده‌توانێ به‌ره‌نگارى داگیرگاریى مه‌گه‌ز ببێته‌وه.\nئه‌گه‌ر بزانین كه ئازادى توخمى یه‌كه‌مى ده‌وڵه‌مه‌ندى و به پیتیى نیشتمانه.\nكه‌واته ره‌وایه بپرسین :\nتۆ له كوێى، ئه‌وى زه‌مینى باش و به پیت، له‌م كێشوه‌رى عه‌ره‌بیه‌دا؟\nله ژیانى عه‌ره‌بیدا، سێبه‌ر پێویستى به روناكى نییه.\nسێبه‌رێكه رقى له روناكییه.\nگرفته‌كه‌ش له خودى مردنیدا نییه.\nگرفته‌كه له‌وه‌دایه خۆى نازانێ (مردووه) له‌و كاته‌ى كه زیندووه.\nله نێوان شیعرى و ژیانى رۆژانه‌یدا هیچ جیاوازییه‌ك نییه.\nبۆیه شیعره‌كانى پێویست نین و سوودیان نییه.\nسیاسه‌ت و مێژوو به‌یه‌كه‌وه، تێكدانێكى فێڵبازانه‌یان هه‌یه له ڕازاندنه‌وه‌ى قسه‌یه‌كى له‌مشێوه‌یه :\n(پێده‌چێ ئاماده‌یى عه‌ره‌ب چیتر هه‌ڕه‌شه نییه له‌سه‌ر ئاماده‌یى ئیسرائیل، ترسه‌كه ئێستا له‌وه‌دایه ون ببن، كه عه‌ره‌ب ونبوو، ئیسرائیلیش نامێنێ).\nنه‌یتوانى شایه‌تێك له دواى خۆى جێبێڵێ،\nبێجگه له شه‌و.\nشێوه‌ى هه‌ڵوه‌شایه‌وه و له‌به‌رچاو نه‌ما.\nله‌گه‌ڵ ئه‌مه‌شدا هێشتا پێده‌كه‌نێ،\nئه‌مه‌تا بۆ هه‌ر كوێیه‌ك ده‌ڕوانیت خه‌نده‌كه‌ى له‌گه‌ڵتایه،\nله‌گه‌ڵ تۆمه ئه‌ى دڵته‌نگ.\nبۆ ئێمه‌ى عه‌ره‌ب و موسڵمانان به گشتى، بارودۆخمان پێویستى به‌وه هه‌یه كه ئاین لاى ئێمه بریتى بێ له كرانه‌وه‌یه‌كى ته‌واو به‌سه‌ر نوێبوونه‌وه‌ى جیهان و گۆڕینى شته‌كان، هه‌روا بریتى بێ له‌وه‌ى كه باوه‌ڕداران و خه‌ڵكانى په‌یوه‌ست به ئاین به‌و هۆیه‌وه (كارگه‌ى) كاركردن بن له (زانینى لێكدانه‌وه) له پێناو وه‌رگرتنى ئه‌و نوێبوونه‌وه و گۆڕانه له (زمانه‌كانیاندا) كه له رووى رۆشنبیرى و ماددیه‌وه ئه‌و زامانه‌یان فره و هه‌مه‌ڕه‌نگه.\nبه‌ڵام ئه‌وه‌ى رووده‌دا پێچه‌وانه‌كه‌یه‌تى، هیچیتر نییه بێجگه له (كارگه‌ى) كاركردن نه‌بێ له (زانینى حه‌رامكردن).\nله هه‌موو حاڵه‌ته‌كاندا و (هه‌نجه‌تى زاناكان) یش چى بێت ئه‌وا (زانینى حه‌رامكردن) خزمه‌تى هیچ ناكات بێجگه له‌وه‌ى ئاین له چوارچێوه‌یه‌كى ته‌نگدا ئابلۆقه بدا، بێجگه له‌وه‌ى مرۆڤ و هزر ئابلۆقه ده‌دا، ئه‌م ئابلۆقه‌یه‌ش جیهانێكى ته‌نگى لێده‌كه‌وێته‌وه.\nله‌مڕۆشدا هه‌موو (جیهانێكى ته‌نگ)، جیهانێكى لاوه‌كییه، جیهانێكى په‌راوێزخراوى بێ كاریگه‌رییه، بێ كرداره. هه‌موو شتێكیش بێ كاریگه‌رى و كردار بێت پێویستى به قه‌واره‌ى بوون نییه، هه‌ر شتێكیش پیۆیستى به قه‌واره‌ى بوون نه‌بوو، ئه‌وا هه‌ڕه‌شه‌ى له‌ناوچوونى لێده‌كرێت.\nئاگایى جیاوازبوون و ناوازه‌یى، تایبه‌تمه‌ندیه‌كه كه ته‌نیا مرۆڤى پێ ده‌ناسرێته‌وه له‌ناو هه‌موو گیانله‌به‌رانى دیكه‌دا. كوشتنى ئه‌و ئاگاییه، به‌هه‌ر هه‌نجه‌تێك بێت، به‌هه‌ر شێوه‌یه‌ك بێت، جۆرێكه له سه‌ندنه‌وه‌ى مرۆڤبوون له مرۆڤ، جۆرێكه له كه‌وتنى بۆ ئاستى گیانله‌به‌ره بێ عه‌قڵه‌كان.\nله جوانى و خۆشه‌ویستیدا تیشكدانه‌وه هه‌یه،\nبه ته‌نیا ئه‌و تواناى هه‌یه تیشكدانه‌وه‌ى قسه بكوژێنێته‌وه.\nلێزانین، ئێمه‌ى عه‌ره‌ب، له پیاده‌كردنى هونه‌رێكى (چێژبه‌خش) كه بریتییه له فه‌رامۆش كردنى واقیع. به‌مشێوه‌یه كه‌ش بیرناكاته‌وه بیگۆڕێ. به پێچه‌وانه‌وه، هه‌موو هزر سه‌رقاڵه به به‌كارهێنانى – سه‌رقاڵه به دۆزینه‌وه‌ى رێگه‌ى خێراتر و باشتر له به‌گه‌ڕخستنى.\nئه‌و هونه‌ره توخمى ته‌كنیكى هه‌یه پاڵپشتى لێبكات : ئامرازه‌كانى راگه‌یاندن، جیهانه خه‌یاڵاوییه‌كان، خه‌یاڵى ئاینیى تایبه‌ت به جیهانه‌كه‌ى تر.\n- بۆچى ئێمه‌ى عه‌ره‌ب بێجگه له وشه هیچى دیكه‌مان نییه؟\n- چونكه شته‌كان هه‌موویان فه‌رامۆش كراون، یان ده‌كرێن.


ئاماده‌كارییه‌كانی مێروو بۆ وه‌رزی زستان\nئەو مێرووانەی لە قەدپاڵی چیای ئاگری لە باكوری كوردستان دەژین، كە پێنج هەزار و 137 مەتر لە ئاستی دەریاوە بەرزە، لە ئامادەكاریدان بۆ كەڵەكەكردنی خۆراك بۆ وەرزی زستان.\nمێرووەكان لە هەوڵی چڕوپڕ و بێناوبڕدان بۆئەوەی خواردن كەڵەكە بكەن و پێویستییەكانیان دابین بكەن تاكو زستان كاریگەری نەرێنی نەكاتەسەر ژیانیان. مێرووەكان بە دووری دەیان مەتر لە شارەكەیان بەدوای خۆراك و پێداویستییەكانیاندا دەگەڕێن و بە پشت دەیگوازنەوە شارەكەیان.\nپڕۆفیسۆری یاریدەدەر د.جەلالەددین گۆزوئاچك مامۆستا لە كۆلێژی پەروەردەی كشتوكاڵی زانكۆی ئیدر دەڵێت "مێرووەكان زۆر كاردەكەن و كۆمەڵایەتی و شانەی مێرووەكان لە سێ چینی جیاواز پێكدێن". وتیشی "چینی سەرەوە شاژنە و بەردەوامی دەدات بە چینەكەی خۆی. دواتر مێرووی سەرباز دێت كە شانەكە دەپارێزێت. چینی سێیەمیش مێرووی كاركەرن، كە مێینەن و بەردەوام خۆراك كۆدەكەنەوە و شارەكە پاك رادەگرن".\nد.گۆزوئاچك ئاماژەی بەوە دا هەر مێروویەك كارێكی پێسپێردراوە و وتی "بەشێك لە مێرووە كاركەرەكان خۆراك دەدۆزنەوە و دەیهێنن لە شارەكەدا كەڵەكەی دەكەن، بەشێكی دیكەیان پاكڕاگری لانەكان لەئەستۆدەگرن. ئەوان هاوكات لە رێگای كۆكردنەوەی خاشاك سود بە سروشت دەگەیەنن".\nناوبراو تیشكی خستەسەر ئەوەی مێرووەكان بۆ بەردەوامیدان بە ژیان بەردەوام پێویستییان بە كۆكردنەوە و كەڵەكەكردنی خۆراكە و بۆ بەردەوامیدان بە شانەكەیان ناچارن زاوزێ بكەن.


ئەنجومەنی نوێنەرانی ئەمریکا بەنیازە لەڕێگەی پڕۆژە بڕیارێکەوە، جموجۆڵه سه‌ربازییه تاکلایەنەکانی دۆناڵد ترەمپ، سه‌رۆكی ئه‌مریكا په‌یوه‌ست به گرژییەکانی ئه‌مریكا و ئێران سنوردار بكات.\nلە ڕاگەیەندراوێکدا نانسى بیلۆسى، سەرۆکى ئەنجومەنى نوێنەرانی ئەمریکا ڕایگەیاند :”لەم هەفتەیەدا دەنگ لەسەر پڕۆژە بڕیارێک دەدرێت، کە بڕیارى شەڕی تاکلایەنە لەلایەن سەرۆکی ئەمریکاوە لەگەڵ ئێران، سنوردار ده‌كات”.\nبیلوسی ئاماژەی بەوەکرد، بەرپرسیارێتى کۆنگرێس بۆ چاودێریکردن چەسپاوە و پابەندکراوە و دەشبێت لەلایەن کۆنگرێسەوە هەموو بڕیارێک تاوتوێ کرابێت، بۆیە کاروبارە سەربازییەکانى ئیدارەى تڕەمپ لەگەڵ ئێراندا دەبێت لەماوەى 30 ڕۆژدا ڕابگیرێت.\nسەرۆکی ئەنجومەنی نوێنەرانی ئەمریکا ئەوەشى خستەڕوو، پڕۆژە بڕیارەکە لەلایەن ئەندامێکى ئەنجومەن و لیژنەیەکى پسپۆڕ لە کاروبارى میلیشیا چەکدارەکانى شیعە لە پنتاگۆن پێشکەش دەکرێت و هاوشێوەى ئەو پڕۆژەیە دەبێت کە تیم کینى سیناتۆر پێشکەشى کردوە.\nپێشتریش، لەکاردانەوەى کوشتنی قاسم سولەیمانیدا لەلایەن ئەمریکاوە، بیلوسی، کارەکەى بە نەگونجاو لە قەڵەمدا و بە مەترسى سەرهەڵدانى پێشهاتێکى دیکە لەدژى سەربازانى ئەمریکا لەناوچەکە زانى.\nئه‌مریكا پێشبینی گیانلەدەستدانی 100 بۆ 200 هه‌زار كه‌س دەکات به كۆرۆنا\n"ته‌نانه‌ت ئه‌گه‌ر هاوڵاتییان پابه‌ندیشبن"\n09:21 چوار شه‌ممه 01 نیسان 2020\n"پارتی گفتوگۆی لەگەڵ زورفی کردووە و لەسەر ئەو ڕێککەوتوون کە وەزیرە کوردەکان بمێننەوە"


^ "المھاتما غاندی" (بە عەرەبی). Archived from the original on ٢٣ـی تشرینی دووەمی ٢٠٢٠. Retrieved ٢٣ـی تشرینی دووەمی ٢٠٢٠. Check date values in: |access-date=, |archive-date= (help)\n^ "من ھو المھاتما غاندی" (بە عەرەبی). Archived from the original on ٢٣ـی تشرینی دووەمی ٢٠٢٠. Retrieved ٢٣ـی تشرینی دووەمی ٢٠٢٠. Check date values in: |access-date=, |archive-date= (help)\nوەرگیراو لە «https://ckb.wikipedia.org/w/index.php?title=مەھاتما_گاندی&oldid=930383»\nئەم پەڕەیە دواجار لە ٢١:٤٣ی ١١ی ئازاری ٢٠٢٢ نوێ کراوەتەوە.


تایبەتمەندییەكانی شیعری حەمدی\nسنە چاپی کتێبی کوردی زیاتر کردووە\nحەزرەت و .....\nئەم باسە كۆمەڵە وشەیێكی ڕەنگاوڕەنگ و تایبەتی لە دیوانەكەی حەمدی دەور دەكاتەوە، شاعیرمان گرنگییەكی زۆری پێداون. وشەی حەزرەت (10) جار لە دیوانەكەی بەكار هاتووە، زۆر جوان و لە شوێنی خۆیاندا، تەوزیفی وێنە هونەرییەكان كراون.\nحەزرەت (حضرە): واتای جۆر بە جۆری هەیە، وشەیێكە بۆ ڕێزگرتن پێش ناوی كەسی گەورەو مەزن دەگوترێ و دەنووسرێ. لەپێش ناوی باری تەعالا، پێغەمبەران (د.خ) پاشاكان، گەورە پیاوان و ئەوانەی زۆر بەناوبانگن.\n* فەرشـی ڕەنگینی گـوڵسـتان ڕەشكی گـوڵـزاری جینان\nگەوهەری دەریـایی ســونعـی حەزرەتی یەزدانە ئەرز 37\nئەم دێرە لە قەسیدەی (ئەرز) وەرگیراوە، بزانە حەزرەتی یەزدان چتۆ سانیعێكە، وێنەو نەخشەكانی ڕووی ئەم ئەرزەی چلۆن ئەفراندووە! بە نیو تەماشا، حەمدی سێ گرتەی وێنا كردووە: فەرشـی ڕەنگینی گـوڵسـتان، ڕەشكی گـوڵـزاری جینان، دواتر هەر ئەو ئەرزەی بە گەوهەری دەریـای چوواندووە.\nئەو ئەرزەی حەمدی باسی كردووە یەكسانە بەو هەموو شتانەی مرۆڤـ (دایهێناوە) واتە: هەیبووە یا هەیەتی و یا دەیبێ! واتە ئەرز چەق و مەركەزی ئەم تابلۆ پڕ لە وێنەیە.\n* غەرقی مەوجی ئاورنگی گەوهەری عەشقە وجوود\nگەوهەری دەریایی لوتفی حەزرەتی یەزدانە عەشق 348\nلەم تابلۆیەیدا وشەكانی گەوهەرو عەشق لە هەر دوو نیوە دێرەكان هاتوون، چەقەكەشی وشەی عەشقە. نیوە دێری دووەمی لەگەڵ نیوەی دووەمی نموونەی یەكەم بەڕەنگ و بۆ زۆر لێك نزیكن و بەواتا زۆر دوور، حەمدی لەم جۆرە یارییە شیعرییانە باڵا دەست و بە توانایە.\n* مەسكەنم مەیخانەیە مەسـتی شەرابی ئولـفەتم\nحـەزرەتی سـاقی دەزانێ سڕڕی قەلبی زاكـیرم 376\nساقی: لە ئەدەبیاتی عیرفاندا، واتای زۆرو جۆر بە جۆرە(2). لە قورئانی پیروزدا هاتووە: (وسقاهم ربهم شرابا طهورا) ئەوەی ئاو دەدا، ئەوەی ئاو یا شەراب دەداتە یەكێكی تر، لە زاراوەی سۆفیزمدا (ڕابەری ڕاستەقینە = المرشد الحقیقی) یە، كە ئەمە خودا خۆیەتی(3).\n* گەر موعجیزەی حەزرەتی ئەییوبە تەحەممول\nپەیغەمبەرە عوسمان كە لە مەیدانی ڕەجادا 104\nخۆڕاگرتن و ئارامییەكەی حەزرەتی ئەییوب بەرامبەر بە نەخۆشییەكەی هەموو سنوورەكانی بەزاندووە! بۆتە پەندو مەسەل. ستایشكردنی حەزرەتی عوسمانیش بۆ هەمان تەحەممول كردنی ڕووداوەكان و پێشبینییەكانی پێغەمبەرمان (د.خ) لە شوێنی خۆیدایە.\n* ئەگەر دوردی پیاڵەی حەزرەتی پیرم بە قـسـمەت بێ\nسلووكی غەوسی سانی ڕابیتەی وەیسی قەرەن ناكەم 369\nحەمدی دەڵێ: ئەگەر خڵت و بنكڕەكەی پێك و پەرداغی حەزرەتی پیرم بە قـسـمەت بێ!\nئەوانەی دیارو ئاشكران هیچیانم ناوێ. خوایە گیان ئەو ڕابەرو مورشیدەی حەمدی دەبێ كێ بێ، بەرماوەكەی ژێر پیاڵەی ئەم حەزرەتە بەرامبەر نیوە دێری دووەم بوەستێ.\n* بـۆ دلێری حــەزرەتـی مـەحمــوود مـــەمــدووحـی جیــهــان\nتــاقە یەك گوڵ بوو بــە فــەرقی پیری ئــەحـمــەد كــاكــەوە 55\nئەم دێرە لە قەسیدەی جەنگی دەربەندی بازیان وەرگیراوە، كە باس لەو شەڕە دەكا كە لە نێوان هێزە ئازاو مەردو شۆرشگێڕەكەی شێخ مەحموودو هێزە مەغروورو لووت بەرزو داگیركەرەكەی ئینگلیز ڕوویداوە. قەسیدەكە ساڵی (1919) نووسراوە، حەمدی بە هەردوو وشەی پڕ لە دەلالەت و هێما (دلێرو حــەزرەت) ی لە پێش ناوی شێخ مەحموود داناوەو تۆماری كردووە، ئینجا دڵی داكەوتووە.\nقەسیدەو تەرجیع بەندەكانی حەمدی بەڵگەنامەی زیندوون، مێژووی پڕ لە شانازی كورد دەوردەكەنەوە و پەردە لە سەر مەزلوومییەتی میللەتەكەی هەڵدەداتەوە. لەو شەڕە نابەرابەرە شێخ مەحموود بریندار دەبێ و ئەسیریش دەكرێ و ڕەوانەی هیندستان و شاری (تانە) دەكرێ. ئەم قەسیدەیە بەشێكی كەمی ئەو سەروەرییە دەگێڕێتەوە.\n* جنوونی حەزرەتی مەجنـوونە(*) بۆتە شـوهرەتی لەیلا\nئەگەر عەقڵم ببـێ تەركی مەقاماتی سـەلەف ناكەم 368\nعەشق و خۆشەویستی پاك و بێ گەرد، عاشق و ماشوقە نەمرو مەزن دەكەن. بزانەو وردبەوە! عەشق چ شوهرەو ناوبانگێكی بە مەجنوون بەخشیوە. حەمدی دەڵێ: ناوو ناوبانگی لەیلای ئامۆزاشی هەر لە سەر حیسابی ئەوبووە.\nحەقایەت و ئەفسانەكان، دیوان و شیعر، سەرگوزشتە غەماوییەكانیان بێ پاسپۆرت بەناو وڵاتان و میللەتان پەخش و بڵاو بوونەتەوە. حەمدی هەموو ئەوانەی زانیوە بۆیە بە حەزرەتی مەجنوون ناوی هێناوە.\n* عەشـقێكی چ شـیرینی هەبـوو حەزرەتی فەرهـاد\nئـاخر وەكـو من دایـەوە مەجمـووعـی بـەتـاڵی 430\nلەم دێرە شیعرەدا، شیرین و بەتاڵ وەكو دوو ڕەگەزدۆزی تەواو بەكار هاتوون:\nشیرین = تام و چێژی خۆش و شیرین + ناوە بۆ جنسی مێ.\nبە تاڵ = تامی تاڵ، دژی شیرینی + بۆش خاڵی، دژی پڕ.\nفەرهاد بە هەڵسوكەوتەكانی خۆی ناساند، بوو یا كردیان بە پاڵەوانی حەقایەت و ئەفسانەكان، چالاكییە هەمەچەشنەكان، ناوەكەشی بە هەزاران ناوی لێكەوتۆتەوە. بۆیە مافی خۆیەتی بە حەزرەت ناو ببرێ.\n* تا بە قەد زەڕڕەم بمێنێ شەرتە مەیلی هەر نەكەم\nدابنیشێ گـەر لـە جێگەی حەزرەتی جـانـانــە ڕۆژ 32\n* مـەمـەڕڕی نـاســك ئەندامانــە كـووچـەی حـەزرەتی جـانـان\nئەگەر چوو ڕووڕەشی نابێ میسالی قـەل قوولی نــەشكــێ 450\nلە هەر دوو نموونەكانی سەرەوە، وشەی جانان تۆمار كراون. وەك دەڵێن: جانان ناوی خۆی بە خۆیوەیە. لە گەورەیی ئەم نازناوەو بەرامبەر كردنی لا تەرازووەكان بە بێ وشەی حەزرەت هاوكیشەكانیان تێكدەچن.\n- باز: وەك ناو یا پاشگر واتایێكی زۆری هەیەو لە نێو فەرهەنگەكاندا هەمووی پێش چاو خراون (باز یا .... + باز). ئێمە تەنیا لاپەڕەو ژمارەی دێرەكانمان دەسنیشان كردووەو بەس.\nجامباز ل134 - 3، جیلوەباز ل221 - 2، پەڕبازو شاهباز ل232 - 4، تێشەباز ل266 - كۆ، نەشئەباز ل282 - 2، حیلەباز ل294 - 2، شەكوەباز ل311 - 2، دەم باز ل315- 5، ئاتەشباز ل385 - 3، قەدەح باز ل385 - كۆ، شیرباز ل420 - 1.\n(1) حەمدی (دیوان)، ساغكردنەوەو ڕێكخستن و چاپكردنی عەبدوڵڵا خدر مەولوود، چاپی پێنجەم، چاپخانەی ڕۆژهەڵات، هەولێر، 2013.\n(2) سید جعفر سجادی (دكتر)، فرهنگ اصطلاحات و تعبیرات عرفانی، چاپ دهم، طهوری، تهران، 1393.\n(3) مارف خەزنەدار، فەرهەنگی دیوانی نالی، دانان و ئامادەكردن، چاپی دووەم، چاپخانەی حاجی هاشم، هەولێر، 2008.\n(*) مەجنوون: قەیسی كوڕی مەلووحی عامرییە، لەیلای كچی مامی زۆر خۆشویستووەو بە منداڵیش هەرپێكەوە بوونە. كە ویستی لەیلا بخوازێ دیارە مامی نەیداوەتێ. لەمەراقان چۆلی بیابان و تەنیایی، ژیان لەگەڵ ئاژەڵانی كێوی هەڵبژاردووە. لەیلا لە دووری مەجنوون نەخۆش دەكەوێت و بە داخ و غەمان سەردەنێتەوە. كە هەواڵی مردنی خۆشەویستەكەی پێدەگا دەچێتە سەر گۆڕەكەی و دەگری و شیعر دەچڕێ، لەحەژمەتان ئەویش هەرلەوێ دەمرێ. لە تەنیشت گۆڕەكەی لەیلا دەینێژن. گۆیا لە (688) ز. مردووە. (*) محمد معین (دكتر)، فرهنگ فارسی، چاپ هشتم، چاپخانەء سپهر، تهران، 1371.\nعەبدوڵڵا خدر مەولوود


سەردانەکەی چاوەش ئۆغڵۆ بۆ عێراق و هەرێم زۆر مەترسیدارە – Standard Kurd\nسەردانەکەی چاوەش ئۆغڵۆ بۆ عێراق و هەرێم زۆر مەترسیدارە\nلەلایەن ستاندار Posted on تشرینی یه‌كه‌م 12, 2018 8310 جار بینراوە 0 سەرنج\nبەپێی چەند سەرچاوەیەک ئەو سەردانەی مەولود چاوەش ئۆغڵۆ وەزیری دەرەوەی تورکیا بۆ عێراق و هەرێمی کوردستان مەترسیەکی زۆری هەیە لەسەر چارەنوسی هەرێمی کوردستان. لەودەمەی وەزیری دەرەوەی تورکیا سەردانی عێراقی کردووە وەزیری ناوخۆی تورکیا سلێمان سۆیلۆ لەگەڵ وەزیری ناوخۆی ئێران عەبدولرەزا ڕەحمانی کۆدەبێتەوە بەپێی هەندێ سەرچاوە ئەو کۆبونەوەیەش لەسەر پرسی کوردە.\nبەپێی چەند سەرچاوەیەک چاوەش ئۆغڵۆ بەبەرپرسانی عێراقی ڕاگەیاندووە کە بوونی هێزەکانی تورکیا لە هەرێمی کوردستان بۆ پارێزگاریکردنە لە یەک پارچەیی خاکی عێراق و جیانەبوونەوەی هەرێمی کوردستان. چاوەش ئۆغڵۆ وتوشیەتی کە هێزەکانی ئەوان لەهەرێمی کوردستان ناکشێنەوە تاوەکو هێزەکانی عێراق نەگەڕێنەوە سنوری نێوان تورکیا و عێراق.\nلەلایەکی ترەوە سەردانەکەی چاوەش ئۆغڵۆ بۆ هەرێمی کوردستان هەر لەو چوارچێوەیە دێت دەیەوێت هەرێمی کوردستان ڕابکێشێتە نێو گەمەیەکی نێوان عێراق ئێران تورکیا دژ بە قەندیل. لەو دەمەش کە هەرێمی کوردستان پێگەی نێودەوڵەتی و هەرێمی زۆر لاوازە مەترسی هەیە تورکیا لەو پێناوە فشاری زۆری لێبکات بۆئەوەی بیباتە نێو ئەو یاریەوە.\nجێگای باسە تاکو ئێستا هیچ ئاماژەیەکی ڕون نییە کەوا ئێران هاوهەڵوێست بێت لەگەڵ تورکیا دژ بە قەندیل، لەهەمانکاتدا ستافی سێ سەرۆکایەتیەکەی عێراقیش دکتۆر بەرهەم و عادل عبدالمهدی ئەوەندە دۆستی تورکیا نیین کە تورکیا بتوانێت ڕازیان بکات بۆ بەشداری لە پلانی دژ بە قەندیل.\nبڵاوکراوەی پێشوولەکاتی سەردانیکردن بۆ پێشانگای نێودەوڵەتی کتێب کیوماڵکردن لە بیرمەکەن\nبڵاوکراوەی نوێتربۆ پارتی ویەکێتی: لەبری ئەو هەموو وەفدە باڵایە بۆ پۆستە کانتان وەفدیکیش بنێرن بۆ پێشمەرگەو وقوتی خەڵک.\nPosted on ئایار 18, 2019\nڕاپۆرتی شیکاری جەنگ لەنێوان ئەمریکاو ئێران ڕوودەدات؟\nئێمە بۆچی لە داخی لاساریی مناڵانی گەڕەک لە مناڵی خۆمان دەدەین؟\nسەرۆکی فراکسیۆنی نەوەی نوێ:لە رابردوو زیندانی تاکە کەسی بۆ خەڵکی تر روداوی تەمومژاوی بەدوادا هاتووە\nدوو بەڵگەنامە لەسەر قۆرخکردنی کڕینی سوتەمەنی هەرێمی بۆ کۆمپانیایەکى نزیک لە ئاشتی هەورامی بڵاودەکرێتەوە\nیەکێتی:بە توندی وەڵامی راکان سەعید دەداتەوە\nسەفین دزەیی:بەم مەرجە پێش جەژن مووچەیەکیتر دەبەش دەکرێت\nشاسوار و نێرگزیەتی سیاسی\nPosted on نیسان 24, 2019 نیسان 24, 2019 0 455\nPosted on نیسان 30, 2019 0 387\nجیلی کۆن بە جلی نوێ ! جیلی نوێ بەعەقڵی کۆن !\nPosted on ئایار 8, 2019 0 138\nپارتی:نێچیرڤان بارزانی كاندیدی پارتی و گۆڕان و یه‌كێتییه\nPosted on ئایار 14, 2019 0 368\nPosted on ئایار 20, 2019 0 98


عەدنان سەید ئەمین : هێرشى ئەمریکا بۆ سەر ئەفغانستان و لێکەوتەکانى . – WtariKurd\nعەدنان سەید ئەمین : هێرشى ئەمریکا بۆ سەر ئەفغانستان و لێکەوتەکانى .\n– Posted on 2016-09-12بابەتی: مێژوو\nئەمە لێکۆڵینەوەیەکى مێژوویی سیاسیە لەسەر جەنگى ( ئەمریکا – ئەفغانستان ) ، یان ( داگیرکردنى ئەفغانستان لە لایەن ئەمریکا) وە. ئەم ڕووداوە یەکێکە لە ڕووداوە گرنگەکانى مێژوو کە تاوەکو ئێستەش نوسین و توێژینەوەى بەردەوامى لەسەر دەکرێت و کاریگەرى گەورەى هەیە لەسەر ڕەوشى سیاسى ئێستاى ڕۆژهەڵاتى ناوەڕاست و چەند جەنگ و ململانێیەکى دیکەشى بەدواى خۆیدا هێنا.\nئەم ڕووداوە کتوپڕ نەبووە و لە ئەنجامى کۆمەڵى هۆکار بووە کە بنچینەکەى بۆ مێژوویەکى دورتر دەگەڕێتەوە. بۆیە پێویستە بۆ بەرچاوڕونى خوێنەر هەموو ئەوانە بە وردى باسبکرێت. هەر بۆیە لەم نوسینەدا بە وردى بارودۆخى ئەوکاتەى ( ئەفغانستان ) مان باسکردووە لەڕووى ( جوگرافى و سیاسى و ئاینى و کۆمەڵایەتى و ئابوورییەوە) وە، گرنگى ناوچەیى و خاکى ( ئەفغانستان) لەو کاتەدا و هەروەها ئەو داگیرکارى و پەلامارانەى کە بە درێژاى مێژوو ڕوبەڕووى بۆتەوە.\nدەوڵەمەندى ئەو وڵاتە و باسکردن لە بەرژوەندییەکانى (ئەمریکا) لەو ناوچەیە . دواتر چۆنیەتى هاتنەسەر دەسەڵاتى کۆتا دەسەڵاتى پێش جەنگەکە و مەترسییان بۆ سەر ( ئەمریکا) و بەرژوەندییەکانیان. تێکچوونى پەیوەندییەکانیان و هۆکارەکانى هێرشى ( ئەمریکا) بۆ سەر (ئەفغانستان). دواتر باسکردن لە هێرشەکە و روخانى دەسەڵات لەو وڵاتە و پێکهێنانى حکومەت .\nبۆ ئەم بابەتە سەرچاوەیەکى زۆرى (عەرەبى و فارسى) مان بەکارهێناوە کە بەشێکیش لەوانە سایت و ماڵپەرى ئەنتەرنێنتن. لەم باسەدا سەرچاوەى کوردى زۆر دەگمەنە یان دەتوانین بڵێین کە هەر نییە.\nلەگەڵ بوونى کەم و کوڕییەکى زۆر تیایدا بەڵام هیوام وایە کارێکمان کردبێت کە جێگەى دڵخۆشى خوێنەرەکەى بێت و چێژ لە زانیارییەکان وەرگرێت . بەرچاو ڕونیەک بدات چونکە وادەزانین ئەم ڕووداوە پەیوەندییەکى زۆرى بە سیاسەتى ئێستەى (ئەمریکا) وە هەیە لە ڕۆژهەڵاتى ناوەڕاستدا .\nپێڕستى بابەتەکان :\nبەشى یەکەم/ بارودۆخى ئەفغانستان و ناوچەکە\nباسى یەکەم/ ئەفغانستان لەڕووى جوگرافیاییەوە\nباسى دووەم/ ئەفغانستان لەڕووى ئاینى و کۆمەڵایەتییەوە :\nباسى سێیەم/ لەڕووى کۆمەڵایەتی و دابەشبوونى دانیشتوانەوە :\nباسى چوارەم/ ئەفغانستان لەڕووى ئابوورییەوە :\nبەشى دووەم/ گۆڕانکارییە سیاسییەکان و جەنگەکە .\nباسى یەکەم/ بارودۆخى سیاسى ئەفغانستان ناوچەکە .\nباسى دووەم/ ئەمریکا و هۆکارەکانى هێرش بۆ سەر ئەفغانستان .\nباسى سێیەم/ هێرشى (ئەمریکا) بۆ سەر (ئەفغانستان) .\nباسى چوارەم/ ئەنجامەکانى جەنگەکە\nئەفغانستان لەڕووى جوگرافیاییەوە\nئەفغانستان سەر زەمینێکە بە ژمارەیەک شاخ دەورە دراوە و دەورا و دەورى وشکانییە، دەکەوێتە دڵى قاڕەى ئاسیاوە، ئەم سەرزەمینە لە نیوە گۆى باشورە و لە نیوە گۆى ڕۆژهەڵاتە، دەکەوێتە ڕۆژهەڵاتى ناوەڕاستەوە، ڕوبەرەکەى نزیکەى (652،225) کیلۆمەترى چوارگۆشەیە، (40) هەمین وڵاتى جیهانە لەڕوى زۆرى ڕوبەرەوە ، درێژى سنورەکانى ئەفغانستان نزیک بە (5800کم) .(2384کم) لە باکورەوە لەگەڵ وڵاتانى ( تاجیکستان – ئۆزبەکستان – تورکستان). وە هەروەها (2240کم) لە باکورى ڕۆژهەڵاتەوە لەگەلڕ(پاکستان). (73) یان(93کم) لەڕووى باکوریەوە بەتەنگەبەرى (واخان) و بە ناوچە موسوڵمان نشینەکانى سنجان (سین کیانگ) . لە جمهورى چین (855) یان (930کم).لە ڕۆژئاواشەوە لەگەڵ (ئێران) (619کم) لەگەڵ ناوچەى (خۆراسان) ـە.\nبۆ خوێندنەوەی تەواوی بابەتەکە کلیک بکەرە سەر ــ هێرشى ئەمریکا بۆ سەر ئەفغانستان و لێکەوتەکانى\nئەرشیڤی بەڕێز: عەدنان ئەمین


سەكۆی جەماوەر: بێ بەرەیەكی هاوبەش مەحاڵە گۆڕانكاری بكەن\nسەکۆی جەماوەر پەیامێک ئاراستەی بزوتنەوەی گۆڕان و کۆمەڵی ئیسلامی و هاوپەیمانی بۆ دیموکراسی و دادپەروەری و یەکگرتوی ئیسلامی دەکات و رایدەگەیەنێت؛ بێ بەرەیەكی هاوبەش مەحاڵە گۆڕانكاری بكەن.\nسەكۆی جەماوەر، كە لە ژمارەیەك كەسایەتی و رۆژنامەنوس و چالاکوانی سیاسی و مەدەنی پێكهاتوە، راگەیاندنێك ئاڕاستەی ئەو لایەنانە دەکات و لە بەشێکی راگەیەنراوەکەیاندا ئاماژەیان بەوەکردوە "لایەنەکانی نارازی بەرپرسیاریتیەکی ئەخلاقی و سیاسی گەورەتان دەکەوێتە ئەستۆ، لە پێناوی بەرژەوەندی نیشتیمان و پاراستنی مافی خەڵک لە بەرەیەکی یەکگرتودا. بۆ تێپەراندنی قۆناغەکە خاوەن گوتاری هاوبەش بن، بە راگەیاندنی بەرەی نێوان هەرچوار لایەن کرانەوە بە روی هەرلایەک بەرنامەی بەرەی گەل پەسەند دەکات و هەر ئەم رێیە دروستە، ئومێد بۆ کۆمەڵانی خەڵکی کوردستان دەگێڕێتەوە.\nجەختیان کردوەتەوە، کە "بێ دروستکردنی بەرەیەکی هاوبەش، مەحاڵە بتوانن گۆڕانکارییە بنەڕەتیەکە بکەن و رێگری لە ساختەکاری بکەن و زامنی هەڵبژاردنێکی پاک و بێگەرد بن، تاقیش کرایەوە".\nوەک لەپەیامەکەیاندا هاتوە، سەكۆی جەماوەر كەمپەینی پشتیوانی بەرەی میللی رادەگەیەنێت و داوا لە هاوڵاتیان دەكات، کە پشتیوانی سەرخستنی ئاقارێك بكەن كە گەل بەرەو رزگاری نیشتمانی و كەنارێكی ئارام ببات.\nراگەیاندنێک بۆ لایەنەکانی (گۆڕان، کۆمەڵ، هاوپەیمانی بۆ دیموکراسی و دادپەروەری، یەکگرتو، .....هتد)\nساختەکارییە گەورەکەی پرۆسەی هەڵبژاردنی ئەنجومەنی نوێنەرانی عێراق پاشەکشەیەکی تری پرۆسەی سیاسی بو لە عێراق بە گشتی و کوردستان بە تایبەتی .. قەیرانەکان قولترو ئاڵۆزیەکان زیاترو ئازارو مەینەتیەکانی خه ڵكى زۆرترکرد. لەم هەلومەرجەدا ئەرکێکی گیانی و چارەنوسی دەکەوێتە ئەستۆی لایەنەکانی نارازی و جیاواز ' لە هەردو حزبی نەریتخوازی خۆسەپێنی کوردستان' کە رێگری بکەن لە دوبارەبونەوەی سیناريۆى (12 ی ئایار) کە توانیان بە فێڵ و تەزویر و بە زەوت کردنی ئیرادەی گەلی کوردستان کۆتایی خۆیان دوا بخەن. چەند مانگێکی تر خەڵکی کوردستان جارێکی تر دەکەونە بەرتاقیکردنەوەیەکی تر.\nلایەنەکانی نارازی بەرپرسیاریتیەکی ئەخلاقی و سیاسی گەورەتان دەکەوێتە ئەستۆ، لە پێناوی بەرژەوەندی نیشتیمان و پاراستنی مافی خەڵک لە بەرەیەکی یەکگرتودا. بۆ تێپەراندنی قۆناغەکە خاوەن گوتاری هاوبەش بن، بە ڕاگەیاندنی بەرەی نێوان هەرچوار لایەن (گۆڕان، کۆمەڵ ، هاوپەیمانی بۆ دیموکراسی و دادپەروەری، یەکگرتو) کرانەوە بە ڕوی هەرلایەک بەرنامەی بەرەی گەل پەسەند دەکات. هەر ئەم رێیە دروستە، ئومێد بۆ کۆمەڵانی خەڵکی کوردستان دەگێرێتەوە، لەگەڵ هێزە بەرفرەوانە ناڕازیەکە کە بایکۆتی دەنگدانیان کردوە ، ئاشت دەکاتەوەو، لەپرۆسەیەکی پاکی بێگەردی هەڵبژارندا، بەرێگای -خەباتی مەدەنی جەماوەری ، ئیرادەی میللەت سەردە خات ، و کۆتایی بە کێشە قوڵەکانى (۲۷ ساڵەی) حکومڕانی دەهێنێت و ئەلتەرناتیڤێکی حکومڕانی دامەزراوەی و هاوڵاتی بون و دادپەروەرانە دەخاتە رو.\nئێمە لە سەکۆی جەماوەر ، وەک کۆمەڵێک لەکەسانی پەرۆش بۆ نیشتیمان و دڵخواز بۆ دادپەروەری کە واژۆمان کردوە ، وەک لە پێش هەڵبژاردنی (۱۲ی ئایار) ئەو پەیامەمان بە لایەنەکانی نارازی راگەیاند. ئەمرۆ جارێکی تر دوپاتی دەکەینەوە دەیانخەینە بەردەم بەرپرسیاریەتی دوای ئەزمونێکی تاڵ ، لە پەرتەوازەیی دەرکەوت، بێ دروستکردنی بەرەیەکی هاوبەش مەحالە ، بتوانن گۆرانکاریە بنەرەتیەکە بکەن و رێگری لە ساختەکاری بکەن و زامنی هەڵبژاردنێکی پاک و بێگەرد بن ، تاقیش کرایەوە.\nلەم پێناوە (سەکۆی جەماوەر) کەمپینی پشتیوانی بەرەی میللی ڕادەگەینێ و داوا لە بژاردە و کۆمەڵانی خەڵکی کوردستان دەکات پشتیوانی سەرخستنی ئاقارەیێک بکەن . گەلەکەمان بەرەو رزگاری نیشتیمانی وکەنارێکی ئارام و سەقامگیر دەبات.\n١. جەلال سام ئاغا / کەسایەتی گەورەی کورد\n٢. بھاء الدین نوری / سیاسەتمەداری گەورەی کورد\n٣. مسعود عبدالخالق / نوسەر و روناکبیر\n٤. کەمال رؤوف / سەرۆکی دەزگای شار\n٥. کاردۆ محمد پیرداود / سەرۆکی پەیمانگەی پەرەپێدانی یاسایی\n٦. د.سەروەر عبدالرحمن / سەرۆکی پەیمانگای پەی\n٧. هەڤال کوێستانی / چاودێری سیاسی\n٨. به ياد عه لی / په یمانگەی بیرورا بۆ توێژینه وه\n٩. م. بکر حمە صدیق / مامۆستای زانکۆ\n١٠. ابراھیم عبداللە جەلکی / مامۆستای ئایینی\n١١. پەیمان عزالدین / پارێزەر\n١٢. د.قارەمان نادر محمد / مامۆستای زانکۆ\n١٣. مامۆستا نادر کانی کوردەیی / مامۆستای ئایینی\n١٤. م. علی عارەب / مامۆستای ئایینی\n١٥. تۆفیق علی حمە بۆر/ مامۆستا\n١٦. ھیوا احمد کریم / رۆژنامەنوس\n١٧. م. شکر ابراھیم منتک / مامۆستای ئایینی\n١٨. مصلح ھمزە / پیاوی کار\n١٩. د.رعد رفعت محمد / سکرتێری دەزگای ستاندەر\n٢٠. سردار علی حسن / مافپەروەر\n٢١. فەرھەنگ خالد / یاساناس\n٢٢. سدیق صالح عزیز/ مامۆستا\n٢٣. یاسین عبداللە / چالاکوانی گروپی مامۆستایان\n٢٤. د.سلیم رشید / مامۆستای زانکۆ\n٢٥. ئەردەلان لەتیف / چالاکوان\n٢٦. د.شێرکۆ کرمانج / نوسەر\n٢٧. صادق رۆستایی / توێژەری پەروەردەیی\n٢٨. نیزام فيصل / لێکۆڵەری دادی\n٢٩. نیھاد ھیرانی / رۆژنامەنوس\n٣٠. رێباز حسن / رۆشنبیر\n٣١. د.سردار عزیز / نوسەر\n٣٢. ئه رده لان فاتیح / پارئزه ر\n٣٣. ھادی علی / مافپەروەر\n٣٤. دیار محمد پیرداود / چالاکوان\n٣٥. سەرکەوت رسول / شاعیر\n٣٦. کمال غریب / چالاکوان\n٣٧. ھۆشیار شێرکاوەیی / پارێزەر\n٣٨. دلێر حسین / چالاکوان\n٣٩. م. نیاز چۆمانی / مامۆستای ئایینی\n٤٠. سەلام علی / چالاکوان\n٤١. نيشتمان كه مال/ چالاکوان\n٤٢. کەنار عەسمان / چالاکوان\n٤٣. یعقوب کاکل / چالاکوانی مەدەنی\n٤٤. ھێمن مامەند / چالاکوانی مەدەنی\n٤٥. بەھرین نوری / مامۆستا\n٤٦. رێباز فاروق گراوی / چالاکوانی مەدەنی\n٤٧. شیلان عوسمان / چالاکوانی مەدەنی\n٤٨. شۆخان رەزا / پارێزەر\n٤٩. ھیوا سید سلیم / نوسەر\n٥٠. کارزان کریم / رۆژنامەنوس\n٥١. محمد گەردی / چالاکوانی سیاسی\n٥٢. زانکۆ ئەحمەد / رۆژنامەنوس\n٥٣. عبداللە حسن اسماعیل / چالاکوانی مەدەنی\n٥٤. محمد عبداللە عوسمان / پارێزەری راوێژکار\n٥٥. رزگار بۆرە / چالاکوانی مەدەنی\n٥٦. رسول علی عزیز / چالاکوانی مەدەنی\n٥٧. رەھێل دزەیی / چالاکوانی مەدەنی\n٥٨. کارۆخ عمر / رۆژنامەنوس\n٥٩. سەلاح رشید / چالاکوانی مەدەنی\n٦٠. ھندرێن شێخ راغب / رۆژنامەنوس\n٦١. فەرمان عزالدین / پەرلەمانتاری خولی پیشو\n٦٢. ئاریان بایز / مافپەروەر\n٦٣. ھۆشیار ابراھیم / چاودێری سیاسی\n٦٤. دونیا جەوھەر / چالاکوانی مەدەنی\n٦٥. سدیق ساح عزیز / مامۆستا/ ھۆلندا\n٦٦. سیوەیل عوسمان ئەحمەد / پەرلەمانتاری خولی پێشو\n٦٧. عەزیمە نجم الدین حسن / پەرلەمانتاری خولی پێشو\n٦٨. پەیام احمد محمدامین / چالاکوانی مەدەنی\n٦٩. حەمە عبداللە / چالاکوانی مەدەنی\n٧٠. جەعفەر عوسمان / کاسبکار\n٧١. جبار أحمد / ئەندازیار\n٧٢. نەسرین جەمال / پەرلەمانتاری خولی پیشو\n٧٣. شیلان ئەحمەد / چالاکوانی مەدەنی\n٧٤. ئاسۆ حیدری / چالاکوانی مەدەنی\n٧٥. یوسف علی / چاودێری سیاسی\n٧٦. م. عومەر خلیفە / مامۆستای ئایینی\n٧٧. ئازاد چاڵاک / پەرلەمانتاری خولی پێشو\n٧٨. احمد کاوانی / چالاکوانی مەدەنی\n٧٩. سەلاح شێخ سدیق / چالاکوانی مەدەنی\n٨٠. صباح پلاندەر / چالاکوانی مەدەنی\n٨١. عبداللە رسول / پێشمەرگەی دێرین\n٨٢. محمد احمد عبداللە / مامۆستای ئایینی\n٨٣. شێرزاد حافز / پەرلەمانتاری خولی پێشو\n٨٤. ایوب اسماعیل / بازرگان\n٨٥. سەلمان کۆچەری / رۆژنامەنوس\n٨٦. کاروان نەجات / توێژەری یاسای دەستوری\n٨٧. محمد حمەدەمین / پەرلەمانتاری خولی پێشو\n٨٨. علی احمد بابان / مامۆستا\n٨٩. محمد جوتیار / توێژەری دەرونی\n٩٠. ئاکۆ شێخ محمد / مامۆستا\n٩١. کەرکوک ئەحمەد / چالاکوانی مەدەنی\n٩٢. رەنجدەر عبدالرزاق حمد / ئەندازیار\n٩٣. رێبوار چەلەبی / چاودێری سیاسی\n٩٤. دەشتی سالار / رۆژنامەنوس\n٩٥. بەهار صالح / چالاکوانی مەدەنی\n٩٦. عبداللە محمد امین / چالاکی مەدەنی\n٩٧. سەرھەنگ فرج / پەرلەمانتاری گخولی پیشو\n٩٨. لەتیف دادیار سیان / پارێزەر\n٩٩. د.سليمان جعفر / مامۆستای زانكؤ له کەنەدا\n١٠٠. ابوبكر عمر دروێش / پسپۆری پەروەردەیی\n۱۰۱. گۆران جلال / پارێزه ر\n۱۰۲. ئارام فرهاد علی / ئەندامی دەستەی نەزاهه\n۱۰۳. حلیمه رشید / چالاکوانی مەدەنی\n۱۰٤ . رابەر مجيد / چالاکوان\n۱۰٥. شێرکۆ حمەأمين / پەرلەمانتار\n١٠٦. لۆزان عوسمان / ژمێریار\n۱۰۷. دلشاد حسێن / ئەندامی خولی سێیەمی پەرلەمان\n١٠٨. طارق تاهیر / مامۆستا\n١٠٩. سەرگول قەرەداغى / ئەندامی خولی سێیەمی پەرلەمان\n۱۱۰. عوسمان گولپی / مامۆستايانی نارازی\n١١١. سيروان عوسمان أحمد\n١١٢. ئاشتی عزيز / ئەندامی خولی سێیەمی پەرلەمان\n۱۱۳ . پەیام احمد / ئەندامی خولی سێیەمی پەرلەمان\n۱۱٤. م. نه ژاد رسول / رۆناكبير و چاودێری سیاسی\n۱۱٥. رێبین شەمامکی / پارێزەر\n۱۱٦. حسام الدين ملا خدر / چاودێر\n۱۱۷. هەنگاو هاشم / رۆژنامەنوس\n۱۱۸. هۆشيار أحمد هەورامی / مامۆستايانی نارازی / هەڵەبجه\n۱۱۹.ئومێد صالح / رۆژنامەنوس\n۱۲۰. شێرکۆ سەعيد / بازرگان\n۱۲۱. دلشاد بابانی / مامۆستا\n١٢٢. صادق هەلەدنی / مامۆستا\n١٢٤. عادل حسن / مامۆستا\n١٢٥. ئاكۆ جمال / مامۆستايانی نارازی\n۱۲٦. سيروان سەنگاوی / ئەندازیار\n١٢٧. شناوار عابد / چالاکوانی مەدەنی\n۱۲۸. م. کامه ران / زانای ئایینی سەرای ئازادی\n۱۲۹. موئمین زەلمی / م. زانکۆ\n١٣٠. حسێن شوانی / م. زانكۆ\n١٣١. گؤران عبدالقادر / ئەنجومەنی مامۆستايانی پێشەنگ\n۱٣٢ . م.يوسف / چالاکوانی مەدەنی\n۱٣٣. نزار محمد / چالاکوانی مەدەنی\n۱٣٤. مهدی قادر / م. زانکۆ\n۱٣٥. بێستون هەورامی / مامۆستايانی حزبی شيوعی\n١٣٦. بێستون شهيد جبار / چالاکوانی مەدەنی\n۱۳۷. دلشاد بالەکی / رۆژنامه نوس و چالاکوانی مەدەنی\n۱۳۸. فەرامۆش ملا نجم / ئەفسەری هـاتوچــۆ\nچوار لایەنەکە ئەنجامی هەڵبژاردنەکان رەتدەکەنەوە...\nسەركردەی چوار لایەنە ناڕازییەكە كۆدەبنەوە ...\nئه‌مین به‌كر: لە سلێمانی (145) هەزار دەنگ بۆ یەكێتی تەزویر كراوە ...\nیوسف محەمەد: یاساکەی ئەمڕۆ هەنگاوێکی گرنگە بۆ وەستاندنی هەڵەیەکی رابردو ...\nتا سكاڵاكان یەكلا نەبێتەوە چوار لایەنەكە بەشداریی هیچ گفتوگۆیەك ناكەن...\nناوه‌رۆكی كۆبونه‌وه‌ی تایبەت بە یاسای چاکسازی لە موچە و خانەنشینی...\nکاوە محەمەد: گۆڕان و هاوپەیمانەکانی بەرگرییان لە پڕۆسەی دیموکراسی کرد ...\nگۆڕان و کۆمەڵ و یەکگرتو: دەنگی حەق لەکۆتاییدا سەرکەوت ...\nعێراق خاوەنى پلانى ستراتیژى نەبوە بۆ روبەڕوبونەوەى ئەم دۆخە...\nگۆڕان و کۆمەڵ و یەکگرتو: ناکرێت سەرۆک کۆمار بچێتە سەنگەری بەرگریی لە ساختەکارو گەندەڵکارەکانەوە ...\nهۆشیار عەبدوڵا: دەستكاری كردنی دەنگی سندوقەكان لە ڕێژەی ساختەكارییەكە كەمناكاتەوە ...\nپرۆژە بڕیارێك هەیە بۆ هەڵوەشاندنەوەی كۆمیسیۆن ...\nجێگری سه‌رۆكی په‌رله‌مانی عێراق داوا له لایه‌نه سیاسیه‌كان ده‌كات سكاڵا له‌دژی كۆمسیۆن تۆمار بكه‌ن ...\nپێنجوێن؛ عه‌شیره‌تی نزاره پێشوازییان له شاندێكی بزووتنه‌وه‌ی گۆڕان كرد...\nد.یوسف محه‌مه‌د: ئه‌وانه‌ی حوكمڕانی ده‌كه‌ن زانیارییان له‌سه‌ر حوكمڕانی نییه...\nلەسەر داوای فراکسیۆنی گۆڕان بەزۆر ناردنەوەی پەنابەران رادەگیرێت ...\nیوسف محەمەد: ئەزمونی کورد لەگەڵ نەوتدا لە عێراق خراپتر نەبێت باشترنیە ...\nسروه عه‌بدولواحید، حكومه‌تی هه‌رێم و سه‌رۆكه‌كه‌ی هه‌ست به شه‌رمه‌زاری ناكه‌ن...\nعەلی حەمەساڵح: چاککردنی پاشه‌که‌وتی موچه کاتییه ...\nدەستدرێژی و پەلاماردانی خۆپیشاندەران دەگەیەندرێتە کۆنگرێسی ئەمەریکا ...\nپه‌ڕه‌ی له 30


دوو چەکداری گومانلێکراوی عەرەب دوو کەس لە ئیسڕائیل دەکوژن و دواتر دەکوژرێنەوە\nی مانگی سێ ٢٨, ٢٠٢٢\nخزمەتگوزاری فریاکەوتنی خێرای ئیسڕائیل وتی دوو چەکداری گومانلێکراوی عەرەب دوو کەسیان لە ئیسڕائیل کوشتووە و دواتر بە فیشەک کوژراونەتەوە، ئەمەش لەکاتێکدایە وەزیری دەرەوەی ئەمەریکا ئەنتۆنی بلینکن سەردانی ئیسڕائیل دەکات و لەوێ لەگەڵ وەزیرانی دەرەوەی سێ وڵاتی عەرەبیدا کۆدەبێتەوە.\nتاوەکو ئێستا هیچ لایەنێک بەرپرسیارێتی تەقەکردنەکەی ڕانەگەیاندووە کە لە شاری هەدیرای ئیسڕائیل ڕوویدا.\nئەم هێرشە پێنج ڕۆژ دوای ئەوە دێت دانیشتوویەکی عەرەب لە ئیسڕائیل لە شاری بیرشیبا لانی کەم چوار کەسی بە چەقۆ کوشت، دواتر لەلایەن هاوڵاتیەکەوە بە فیشەک کوژرا.\nگرتە ڤیدیۆی کامێرا چاودێرییەکان لەسەر کەناڵەکانی ئیسڕائیل پەخشکران و تیایدا دەردەکەوێت دوو کەس تەقە بەڕووی شەقامێکی سەرەکیدا دەکەن لە هەدیرا.\nخزمەتگوزاری فریاکەوتنی دەیڤد ئادۆم وتی چەکدارەکان دوو کەسیان کوشتووە. پۆلیس و تیمەکانی فریاکەوتن دەڵێن دوو چەکدارەکە بە فیشەک کوژراونەتەوە.\nوتەبێژی پۆلیسی نیشتیمانی ئیسڕائیل ئێلی لیڤی بە کەناڵی کانی ئیسڕائیلی وت " خۆشبەختانە ئەفسەرەکانمان توانییان هێرشبەرەکان بکوژنەوە و ڕێگەیان نەدا هێرشە تیرۆریستییەکە گەورەتر بببێت."\nهاوکات لە باشووری ئیسڕائیل وەزیرانی دەرەوەی ئیماڕات و بەحرەین و مەغریب، کە لە ساڵی 2020 دا پەیوەندییەکانیان لەگەڵ ئیسڕائیل ئاسایی کردەوە، میوانداری دەکرێن لە کۆبوونەوەیەکدا کە وەزیری دەرەوەی ئەمەریکا ئەنتۆنی بلینکنیش ئامادەی دەبێت.\nبەرپرسانی ئاسایشی ئیسڕائیل ئاگادارییان داوە سەبارەت بە زیادبوونی هێرشەکان بۆ سەر ئیسڕائیلییەکان لەمیانەی مانگی پیرۆزی ڕەمەزاندا، لە ڕابردوودا لەو مانگەدا هەمیشە هێرشەکان دژی ئیسڕائیلییەکان زیادیکردووە.


پەیامی رێکخراوی ئازادیی ژنانی کوردستان- نینا بە بۆنەی ٨ی مارس | نوێنەرایەتی ئوروپا پارتی ئازادیی کوردستان\nپەیامی رێکخراوی ئازادیی ژنانی کوردستان- نینا بە بۆنەی ٨ی مارس\nژنانی ئازادیخوازی نەتەوەکەمان!\nرۆژی جیهانیی ژن لە کاتێکدا دەگەڕێتەوە کە نەتەوەکەمان بە هەموو پێکهاتەکانییەوە بە قۆناغێکی زۆر هەستیاردا تێدەپەڕێ و زیاتر لە هەموو کاتێکی دیکە پێویستی بە یەکڕیزی و یەکدەنگی و پتەوکردنی ریزەکانی نێوان ژن و پیاو و سەرجەم چین و تویژەکانی کۆمەڵگای کوردستانە.\nئێمە لە دۆخێکدا یادی رۆژی جیهانی ژن دەکەینەوە کە سیستەمی سیاسیی دەوڵەتە داگیرکەرەکانی کوردستان هەروا گەورەترین لەمپەڕی سەر رێێ وەدییهاتنی ماف و ئازادییەکانمانە. ئەو دەوڵەتانە بە زەوتکردنی مافی دیاریی کردنی چارەنووسیی نەتەوەکەمان، گەورەترین ماف و ئازادیی نەتەوەیەک و تاکەکانی لە هەر دوو رەگەزی ژن و پیاویان زەوت کردوە و رێیان لە پێشکەوتن و پەرەسەندی کۆمەڵایەتی ومرۆڤیی کۆمەڵگای کوردستان گرتووە.\nبێجگە لەو هەموو نەهامەتییانەی کە راستەوخۆ لە سۆنگەی داگیر کراوی کوردستان و بندەستیی داگیرکەرانەوە، تووشی ژنی کورد بوون، پێکهێنانی دەوڵەتی ئیسلامی( داعش)، وەک بەرهەمی هاوبەشی سیاسەتی ئەو دەوڵەتانەی کوردستانیان داگیرکردوە، لە دوو ساڵی رابردوودا، ژنی کوردی تووشی وەها تراژیدیاییەک کرد، کە وەک پەڵەیەکی دیکە بە نێوچاوانی کۆمەڵگای جیهانییدا دەمێنێتەوە.\nبەڵام ئەوە تەنیا دیوێکی دۆخی ژنی کوردە. دیوی دیکەی هەلومەرجی ژنی کورد، بریتی بووە لەو کۆڵنەدان و بەرەنگارییەی کە لە دەیان خانەی جۆراوجۆردا لە حاست داگیرکەران و سیاسەتەکانیاندا دەینوێنن کە بە بێ ئەوە بزووتنەوەیەک بە ناوی بزووتنەوەی رزگاریخوازیی کورد بوونی نەدەبوو. هەروەها لە دوو ساڵی رابردوودا و لە ” شاجەنگی کوردان لە رۆژهەڵاتی ناوەڕاست”دا ، ژنی کورد، لە تەنیشت کارەساتەکاندا، روو سوور و سەر بڵیندە بەو دەورەی لە دیفاع لە نیشتمان و بەرپەرچدانەوەی هێرشبەراندا هەیەتی. ئێمە سەربەرزین بەوەی لەم نەبەردە چارەنووسسازەی نەتەوەکەماندا بەشێک لە ئەندامانی رێکخراوی ئازادیی ژنانی کوردستان شانبەشانی پێشمەرگەکانی پارتی ئازادیی کوردستان بوونەتە هێزی جێ پەنجە دیاریی رۆژهەڵاتی نیشتمان لەو بەرەنگارییە مێژووییەدا.\nرێکخراوی ئازادیی ژنانی کوردستان- نینا، بە بۆنەی گەڕانەوەی 8ی مارس رۆژی نێونەتەوەیی ژن، وێرای پیرۆزبایی لە ژنانی کوردستان گشت جیهان سوور بوونی خۆی لە درێژەدان بە خەبات لە پێناو ماف و ئازادییەکانی ژنی کوردو ئازادیی سەربەخۆیی کوردستان رادەگەێنێتەوە.\nسەرکەوێ خەباتی کورد لە پێناو سەربەخۆیی و بەدەوڵەتبوونی کوردستان\nشەکاوە بێ ئاڵای یەکسانیخوازی و مرۆڤسالاری لە کوردستان\n8 مارسی 2016


دوکەلێک دیارە هێشتا ئاگرەکەی نەکراوەتەوە\n02:43 - 29/08/2019\nدوکەلێک دیارە هێشتا ئاگرەکەی نەکراوەتەوە\nئەمریکا وای نیشان دەدات ئەمجارە جدییە لە تێکشان یان لاوازکردنی ئێران. کەناراوەکانی ئەم ناوچەیەی پڕکردووە لە کەشتی زەبەلاح فڕۆکەهەڵگر و چەک و تفاقێکی زۆر.\nئێران کە لەژێر فشاری ئابڵوقە ئابوورییەکاندا تەنگەتاو کراوە، واخۆی نیشان دەدات کە ئامادەیە بۆ بەرگرییەکی پاڵەوانانە. بەڵام هەرچی روو بدات لەنێوان ئەم دوو دوژمنەی ئێستا و دۆستە گیانیی بە گیانییەی دوێنێدا، کڵپەی ئاگرەکەی دیسان بۆ کەنداو سوتێنەر دەبێ.\nئەمریکا بەهێزی زەبەلاح و ئێران بە هورمز زەمینەی ئاگرەکە خۆش دەکەن\nگەرووی هورمز بە گرنگترین ڕێڕەوە ئاوییەکانی جیهان دادەنرێت کە زیاتر لە ٢٠%ی هەناردەی نەوتی جیهان بە دەریایی و وشکانیشەوە بە گەرووی هورمزدا دەگەیەنرێتە بازاڕەکانی جیهان. ئەم گەرووە لەژێر کۆنترۆڵی ئێراندایە.\nئەم دوو وڵاتە ئەمریکا و ئێران لە سەردەمی محەمەد ڕەزا شادا لە لوتکەی هاوڕێیەتی و هاوپەیمانیدا بوون، ئەمریکا لەو سەردەمەدا ئێرانی کردبووە خاوەن پێنجەمین گەورەترین جبەخانەی سەربازیی لە جیهاندا.\nدۆستایەتی گۆڕا بە دوژمنایەتی\nدوای ئەوەی لە ساڵی ١٩٧٩دا بە ڕابەرایەتی خومەینی کودەتا بەسەر دەسەڵاتی شای ئێراندا کرا و دەسەڵاتەکەی کۆتایی پێهێنرا، محەمەدڕەزا شا هەڵات و بە نەخۆشی ڕووی کردە واشنتۆن و لەوێ چارەسەر دەکرا. وەک ناڕەزایی بەرامبەر چارەسەرکردنی شا لە ئەمریکا، ژمارەیەکی زۆر لە خوێندکارانی زانکۆی تاران چوونە سەر باڵیۆزخانەی ئەمریکا و بۆ ماوەی ٤٤٤ ڕۆژ ٥٢ دیپلۆماتکاری ئەمریکایان بە بارمتەگرت.\nداگیرکردنی باڵیۆزخانەی ئەمریکا و دەستگیرکردنی دیپلۆماتکارەکان، کۆتایی بە دۆستایەتی و پەیوەندییەکانی هەردوو وڵات هێنا و لە مانگی نیسانی ساڵی ١٩٨٠دا ئەمریکا پەیوەندییەکانی لەگەڵ تاراندا بە تەواوی پچڕاند.\nتا دەهات پەیوەندییەکانیانی واشنتۆن و تاران خراپتر دەبوو، بۆ یەکەمجار کە ئەمریکا سزای بەسەر ئێراندا سەپاند، لەسەر قەیرانی ئەو دیپلۆماتکارانەبوو. هەموو پارە و سامانی ئێران لە ئەمریکا دەستیان بەسەردا گیرا. وا ٤١ ساڵە ئەم دوو وڵاتە چەقۆ لە ملی یەکتر دەسوون.\nخستنەخوارەوەی فڕۆکە ئێرانییەکە\nگرژی و ئاڵۆزی پەیوەندییەکانی نێوان ئەو دوو وڵاتە گەیشتە ئاستێک لە ٣ی تەمموزی ١٩٨٨دا کەشتی جەنگیی ڤینسسی ئەمریکا فڕۆکەیەکی نەفەرهەڵگری ئێرانی لە جۆری ئێرباس A300 بە ٢٩٠ سەرنشینەوە لە ئاوەکانی کەنداوی عەرەبیدا خستەخوارەوە و سەرجەم سەرنشینەکانی گیانیان لەدەستدا.\nلەو گەشتەدا کە بە گەشتی ژمارە ٦٥٥ ناسراوە، فڕۆکەکە لە فڕۆکەخانەی بەندەرعەباسی نێودەوڵەتییەوە بەرەو دوبەی دەفڕی. ئەمریکا تێکشکاندنی فڕۆکەکەی بە ڕووداوێک ناوبرد و گوتی، وایانزانیوە فڕۆکەکە سەربازییە. لەسەر ئەو ڕووداوە ساڵی ١٩٨٩ ئێران پەنای بۆ دادگای دادی نێودەوڵەتی برد. ساڵی ١٩٩٦ بۆ ئەوەی ئێران سکاڵاکەی بکێشێتەوە، ئەمریکا نزیکەی ١٣٢ ملیۆن دۆلاری دایە دەسەڵاتدارانی تاران، بەڵام تائێستاش بەرپرسیارێتی خستنەخوارەوەی فڕۆکەکەی لە ئەستۆ نەگرتووە.\n٤١ ساڵە ئێران و ئەمریکا چەقۆ لە ملی یەک دەسوون، بەڵام ئەمجارە هەڕەشەکان جدین و پاشەکشەی لێی مەحاڵە\nوا ڕێکەوت لە دوای داگیرکردنی کوەیت لەلایەن ڕژێمی بەعسەوە، هەرچی تا ساڵی ٢٠١٨ بەسەر عێراقدا هات هەمووی لە بەرژەوەندی ئێراندا شکایەوە.\nجەنگی هەشت ساڵەی ئێران لەگەڵ عێراق، ئەو وڵاتەی لە هەموو ڕوویەکەوە شەکەت کردبوو. ڕێککەوتنی هەردوولا و کۆتاییهاتنی جەنگەکە، ئاهێکی بە بەری ئێراندا هێنایەوە.\nسەپاندنی ئابڵوقەی ئابووری عێراقی هێندە لاواز و شپرزە کردبوو بیری دژایەتیکردنی ئێرانی نەما، جەنگی کەنداو گورزێکی هێندە توندی لە سوپای عێراق دا کە ڕۆژی کەوتنی بەغدا لە ٢٠٠٣دا جێی خۆی پێنەگیرایەوە. عێراق تووشی تێکشکانێکی سەربازیی و سیاسی و ئابووریی سەخت بووەوە و زۆربەی وڵاتانی کەنداو لە دژی وەستانەوە و بەغدا هەژموونی بەسەر پایتەختەکانی وڵاتانی عەرەبییەوە نەما.\nرۆژی ٣ی تەمموزی ١٩٨٨ئەمریکا فڕۆکەیەکی نەفەرهەڵگری ئێرانی لە بە ٢٩٠ سەرنشینەوە خستەخوارەوە و سەرجەم سەرنشینەکانی گیانیان لەدەستدا\nلە ٢٠٠٣دا ئەمریکا بە پاساوی هەبوونی چەکی کۆکوژ و هاوکاریکردنی گروپە تیرۆریستیەکانی وەک ڕیکخراوی قاعیدە، عێراقی داگیرکرد و کۆتایی بە دەسەڵاتی بەعس هێنا.\nزاڵمای خەلیلزاد باڵیۆزی ئەوکاتی ئەمریکا لە عێراق، لە بیرەوەرییەکانیدا دەگێڕێتەوە و دەڵێت، لەکاتی جەنگەکەدا پەیوەندییەکی تەلەفۆنی لەگەڵ محەمەد جەواد زەریف ئەنجامداوە زەریف ئەو کاتە نوێنەری ئێران بوو لە نەتەوە یەکگرتووەکان و داوای لێکردووە ئاستەنگ بۆ فڕۆکەکانی ئەمریکا دروستنەکەن و نەیانخەنە خوارەوە، لە بەرامبەریشدا زەریف داوایکردووە، وێڕای پاککردنەوە و سوپا و دامەزراوەکانی حکومەتی عێراق لە بەعسیەکان، بەشداری لە بنیاتنانەوە و ئاوەدانکردنەوەی عێراقدا بکەن.\nڕووخاندنی حزبی بەعس بووە سەرەتای دوورکەوتنەوەی سوننەکانی عێراق لە دەسەڵات، سوپای عێراق کە بووبووە دێوەزمە بۆ ئێران، هەڵوەشایەوە.\nدوژمنەکان لە عێراق یەک دەگرنەوە\nساڵی ١٩٧٩ لەسەروبەندی سەرکەوتنی شۆڕشی ئیسلامی ٤٤٤ رۆژ دەیان دیپلۆماتی ئەمریکای دەستەبەرکران\nلە دوای روخاندنی رژێمی سەدام حسێن بەتایبەت لە ٢٠٠٥ بەدواوە، سیاسەتەکانی ئەمریکا و ئێران لە عێراق دەستلەملانی یەکتربوون. ئەمریکا شەڕی ئەو گروپە سوننانەی دەستپێکرد کە لەژێر ناوی بەرگرییدا ڕووبەڕووی سوپاکەی بووبوونەوە و بەهۆیانەوە نەیدەتوانی ئەو عێراقە سەقامگیرە دروستبکات کە پلانی بۆ دانابوو. لە سەرکوتکردنی ئەم گروپە چەکدارییانەدا ئەمریکا پشتی بە بەشێک لە هۆزە سوننەکان و حزبە شیعەکان بەست و لە ئاست زیادبوونی هەژموون و جموجوڵەکانی ئێران بێدەنگ بوو.\nلە دوای ٢٠٠٣وە هەر حکومەتێک لە عێراق پێکهێنرابێت بە ڕەزامەندی واشنتۆن و تاران بووە، لە پێکهێنانی دوایین کابینەی حکومەتی عێراقدا ململانێی ئەمریکا و ئێران بۆ سەپاندنی هەژموونی خۆیان بەسەر حکومەتەوە هەوڵی ژێربەژێر و نهێنی تێپەڕاند و بە ئاشکرا دیاربوو.\nبەرنامە ئەتۆمیەکەی ئێران\nمێژووی بەرنامە ئەتۆمییەکەی ئێران دەگەڕێتەوە بۆ ساڵانی پەنجاکانی سەدەی ڕابردوو و سەردەمی پاشایەتی، وەک بەشێک لە پرۆژەی ئەتۆم لە پێناو ئاشتیدا ئەمریکا و وڵاتانی ئەوروپا لە بونیادنانی پرۆگرامی ئەتۆمی ئێراندا بەشداربوون، بەڵام لەدوای شۆڕشی ئیسلامی ئێران، خومەینی ڕێبەری باڵای شۆڕشەکە فەرمانیدا پرۆگرامە ئەتۆمییەکە هەڵبوەشێنرێتەوە، چونکە لە تێڕوانینی ئەودا لەگەڵ ڕەوشت و فیقهی ئیسلامیدا یەکانگیر نەبوو. دواتر خومەینی داوایکرد لەچەند بوارێکی کەمدا پرۆژەکە دەستپێبکرێتەوە، تا ئەوەبوو لە دوای مردنی بە چڕی دەستیپێکرایەوە.\n١٤ی ئابی ٢٠٠٢ عەلی ڕەزا جەعفەرزادە، وتەبێژی موجاهیدینی خەلقی ئۆپۆزسیۆنی ئێران، ئاشکرایکرد کە ئێران بە نهێنی سەرقاڵی دروستکردنی دوو وێستگەی ئەتۆمییە لە نەتانز و ئەراک.\nدوای ئاشکرابوونی بەرنامە ئەتۆمییەکەی ئێران، مشتومڕ و گفتوگۆکان لەسەر ئەوە چڕبوونەوە ئاخۆ بۆ مەبەستی ئاشتییە یان دروستکردنی چەکی ئەتۆمی. ئاژانسی نێودەوڵەتی وزەی ئەتۆمی و ئەنجومەنی ئاسایش کەوتنەخۆ، لەو ساڵەوە ئاژانسەکە زیاتر لە ٢٠ ڕاپۆرتی لەسەر بەرنامە ئەتۆمییەکەی ئێران ئامادەکردووە، ئەنجومەنی ئاسایشیش حەوت بڕیاری دژی ئێران دەرکرد، بڕیارەکان بە داواکاری بۆ وەستاندنی پیتاندنی یۆرانیۆم دەستیانپێکرد، تا گەیشتە ئەوەی کۆمەڵێک سزا بەسەر ئێراندا بسەپێنرێت و کڕینی چەک و کەلوپەلی بەکارهاتووی لە پرۆگرامی موشەکی بالیستی لێ قەدەغە کرا.\nڕوحانی و بەرنامە ئەتۆمییەکەی ئێران\nلە ١٣ی حوزەیرانی ٢٠١٣دا حەسەن ڕوحانی بە سەرۆکی ئێران هەڵبژێردرا. ئەمریکا و ئەوروپا خۆشحاڵی خۆیان بە هەڵبژاردنی ڕوحانی نیشاندا، چونکە بەوە ناسرابوو کەسێکی میانڕەوە و لە ساڵانی ٢٠٠٣ تا ٢٠٠٥ بەرپرسی دۆسیەی دانوستانە ئەتۆمییەکانی ئێران بوو.\nلە سەردەمی ڕوحانی و لە بەرامبەریشدا باراک ئۆبامای سەرۆکی ئەمریکادا، گفتوگۆ و دانوستانەکان بۆ گەیشتن بە ڕێککەوتنێکی ئەتۆمی لەگەڵ ئێران چڕکرانەوە، ڕێککەوتنە ئەتۆمییەکەی پێنج ئەندامە هەمیشەییەکەی ئەنجومەنی ئاسایش و ئەڵمانیا لەگەڵ ئێران، بەرهەمی ئەو دانوستانانە بوو.\nئۆباما گوتی: ڕێککەوتنەکە هەموو ڕێگەکان بۆ گەیشتن بە چەکی ئەتۆمی لەبەردەم ئێراندا دادەخات. حەسەن ڕوحانیش گوتی: قۆناغێکی نوێی پەیوەندییەکانی ئێران و جیهان دەستپێدەکات.\nترەمپ و پەیوەندییەکانی ئەمریکا و ئێران\nهەڵبژاردنی دۆناڵد ترەمپ بە سەرۆکی ئەمریکا لە ٢٠ی کانوونی دووەمی ٢٠١٧دا کۆتایی بە خۆشییەکانی ئێران هێنا. ترەمپ ڕێککەوتنەکەی بە خراپترین لەسەر ئاستی جیهان ناوبرد و گوتی: ڕێککەوتنە ئەتۆمییەکە نەیتوانیوە ڕێ لە بەرنامە ئەتۆمییەکەی ئێران بگرێت.\nئەمریکا تاکلایەنە لە ڕێککەوتنە ئەتۆمیەکە کشایەوە و کۆمەڵێک سزای نوێی بەسەر تاراندا سەپاند. سزاکان بە چەند قۆناغێک جێبەجێکران، هەموویان بۆ لاوازکردنی ئابووریی ئێران و سفرکردنەوەی ئاستی هەناردەکردنی نەوتەکەی بوون.\nلە بەرامبەردا ترەمپ پێشنیازی ڕێککەوتنێکی نوێی لەگەڵ تاراندا کرد، بەو مەرجەی پرۆگرامی مووشەکە بالیستییەکەشی بگرێتەوە.\nئێران لەسەر زاری محەمە جەواد زەریفی وەزیری دەرەوەی وەڵامی ترەمپی دایەوە و ڕایگەیاند: ئەگەر ئەمریکا دەیەوێت لەسەر پرۆگرامە موشەکییەکەمان دانوستان دەستپێبکەین، دەبێت فرۆشتنی ئەو هەموو چەکە بە وڵاتانی ناوچەکە بوەستێنێت. وەک ئاماژەیەک بۆ فرۆشتنی چەک بە عەرەبستانی سعودی.\nئێران کە یەکێکە لەو وڵاتانەی دەکەونە سەر گەرووی هورمز، یان ڕاستتر بڵێین خۆی بە خاوەنی گەرووی هورمز دەزانێ، ناتوانێت ئەگەر بە قاچاغ نەبێت بەرمیلێک نەوتیشی پێدا هەناردە بکات.\nبچوککردنەوەی بازنەی پەیوەندییەکانی ئێران و تەنگپێهەڵچنینی لە ڕووی ئابوورییەوە، کاردانەوەی تارانی بەدوای خۆیدا هێنا. ٨ی ئایاری ڕابردوو حەسەن ڕووحانی ڕایگەیاند، کارکردنیان بە چەند بڕگەیەکی ڕێککەوتنە ئەتۆمییەکەی ٢٠١٥ هەڵپەساردووە، مۆڵەتی ٦٠ ڕۆژی دایە وڵاتانی ئەوروپا پابەندبوونی خۆیان بە تەواوی بڕگەکانی ڕێککەوتنەکەوە نیشان بدەن.ڕوحانی هەڕەشەی ئەوەشی کرد، لەدوای ئەو وادەیەوە وڵاتەکەی دەستدەکاتەوە بە پیتاندنی یۆرانیۆم لە ئاستێکی باڵادا.\nهورمز.. چەقی کێشەکان\nدوو مانگی ڕابردوو گرژی و ئاڵۆزییەکانی نێوان ئێران لەلایەک و ئەمریکا و وڵاتانی ئەوروپا لەلایەکی تر هێندە توندبوونەوە هێرشکردنە سەر کەشتی نەوتهەڵگر کە ئێرانی پێ تۆمەتبارکرا و خستنە خوارەوەی دوو فڕۆکەی بێفڕۆکەوانی ئەمریکا و ئێران و دەستبەسەرداگرتنی چەند کەشتییەکی دیکەی لەلایەن بەریتانیا و ئێرانەوە لێکەوتەوە.\nئەمریکا سەرەتا ویستی لە کاردانەوەی خستنەخوارەوەی فڕۆکە بێفڕۆکەوانەکەیدا هێرشی ئاسمانیی بکاتە سەر ئێران، بەڵام دۆناڵد ترەمپ ڕایگەیاند، لە چرکە ساتەکانی کۆتاییدا و بۆ پاراستنی گیانی ١٥١ کەس لە ئەنجامدانی هێرشەکە پەشیمان بووەتەوە.\nهەڵبژاردنی دۆناڵد ترەمپ بە سەرۆکی ئەمریکا لە ٢٠١٧دا کۆتایی بە دڵخۆشییەکانی ئێران هێنا سەبارەت بە رێککەوتنامەی بەرنامە ئەتۆمییەکەی تاران\nلە بەرامبەر ئەو هەوڵسوکەوتانەی ئێران لە گەرووی هورمزدا، لە دەستگرتن بەسەر کەشتی نەوتهەڵگر و ئاستەنگ خستنەبەردەم ئازادی کەشتیوانی، کە بەگوێرەی پەیماننامە نێودەوڵەتییەکان بە ناوچەیەکی نێودەوڵەتی دادەنرێت و موڵکی تایبەتی هیچ کەسێک نییە، هاوکات لەگەڵ پێشێلکردنی بڕگەکانی ڕێککەوتنە ئەتۆمییەکە و دەستکردنەوە بە پیتاندنی یۆرانیۆم لەلایەن ئێرانەوە، وڵاتانی ئەوروپا سەرقاڵی سەپاندنی زنجیرەیەک سزای ئابووری دیکەن بەسەر تاراندا.\nبەڵام سەرەڕای ڕەوانەکردن و کۆکردنەوەی هێزی ئەمریکا لە سعودیە و هەڕەشە بەردەوامەکانی بەریتانیا و فەرەنسا بۆ سەپاندنی سزا بەسەر ئێراندا، ئەو وڵاتانە و ئێرانیش دەڵێن، نایانەوێت جەنگێک لە ناوچەکەدا بەرپابکەن و خوازیارن کێشەکان بە ڕێگەی دیپلۆماسیانە چارەسەربکەن.\nخستنەخوارەوەی فڕۆکە لە لۆکەربییەوە تا فڕۆکە ئۆکرانییەکە


ئێران رێژەی پوختەكردنی یۆرانیۆم بۆ سەروو 3.6% زیاد ده‌كات\nلەگەڵ کۆتایی هاتنی ئەو دەرفەتە ٦٠ ڕۆژەی ئێران بە وڵاتانی ئەورووپایی دابوو، وتەبێژی حكومەتی ئێران، رایده‌گه‌یه‌نێت، لەمڕۆوە پابەندبوونەكانیان بە رێكەوتننامەی ئەتۆمی دەخەنە بواری جێبەجێكردنەوەو وەك هەنگاوی یەكەم رێژەی پوختەكردنی یۆرانیۆم بۆ سەروو 3.6% زیاد دەكەن.\nئاوێنه: عەلی ڕوبەیعی، وتەبێژی حكومەتی ئێران، ئەمڕۆ یەكشەممە 7ی تەمووزی 2019 لە كۆنفرانسێكی رۆژنامەوانیدا رایگەیاند، لەمڕۆوە پابەندبوونەكانیان بە رێكەوتننامەی ئەتۆمی دەخەنە بواری جێبەجێكردنەوەو وەك هەنگاوی یەكەم رێژەی پوختەكردنی یۆرانیۆم بۆ سەروو 3.6% زیاد دەكەن.\nکۆماری ئیسلامیی ئێران، لە ساڵڕۆژی چوونەدەری یەکلایەنەی ئەمریکا لە ڕێککەوتنی ئەتۆمی، ڕایگەیاند؛ بەشێک لەو بەڵێنانه‌كانی خۆی بە پێی بڕگەکانی ٢٦ و ٣٦ی ئەو ڕێککەوتنە هەڵدەپەسێرێت.\nهەروەها ئاژانسی نێودەوڵەتیی وزەی ئەتۆمی جەختی له‌وه کرده‌وه ڕادەی پاشەکەوتی یۆرانیۆمی پیتێندراوی ئێران لە سنووری دیاریکراوی ڕێککەوتنی ئەتۆمی (300 کیلۆگرام هێگزافلۆراید UF6 و یان هاوسەنگی ئەوە بڕی 202.8 کیلۆگرام یۆرانیۆم) تێپەڕیوە.\nئێران ڕایگەیاندبوو لە هەنگاوی دووەمدا لە ئاستی پیتاندنی 3.67% تێدەپەڕی و مادەی ئەتۆمی بە پیتاندنی زیاتر بەرهەم دێنێ و هەروەها سەبارەت بە مەسەلەی ڕیاکتۆری ئەتۆمیش دەگەڕێتەوە ڕەوشی پێش ڕێککەوتنی ئەتۆمی.


پایگاه خبری تحلیلی هزارماسوله | نسخه چاپی تۆکیو دەروازەو وەرهۆرزی- المپیک ۲۰۲۰ توکیو\nپایگاه خبری تحلیلی هزارماسوله16:44 - 1400/05/02\nتۆکیو دەروازەو وەرهۆرزی- المپیک ۲۰۲۰ توکیو\nکۆتا جەبارەو ئۆلەمپیکو ۲۰۲۰ی ژاپۆن وەڵاتێن چەوپەڕو وشکانی ئاسیای و ئینا دلێ پاناوو(اقیانوس)ئارامی.\nبه گزارش هزارماسوله ،تۆکیو دەروازەو وەرهۆرزی؛کۆتا جەبارەو ئۆلەمپیکو ۲۰۲۰ی ژاپۆن وەڵاتێن چەوپەڕو وشکانی ئاسیای و ئینا دلێ پاناوو(اقیانوس)ئارامی.\nچوار میان ئاوێ(جزیرە)"هۆنشو"، "هۆکایدۆ"،"شیکوکۆ"و "کیوشۆ"ی و نزیکو ۶۹۰۰ جزیرێ وردیتەرێ گردو خاکو سەرزەمینی ئی وەڵاتەیەنە بە جەمعیەتو ۱۲۷ میلیون کەسێ و پیجۆرە ژاپون ۱۱مین وەڵاتێن جە بابەتو جەمعیەتی جە جهانەنە.\nیوەمین نیشانێو سۆکنا و ئەرەنیشتەی تەمەدونی ئی وەڵاتەیە مەگێلۆوە پەی ۳۰ هەزار ساڵێ چیوەڵی. زوانی نەتەوەیی وڕەسمی ژاپونی،ژاپونیەن و جە زوانێوە کۆنە و قەدیمی بەنامێ "کانبون"ی گیریان کە ئاییچ جە زوانی چینی سەرچەمە مەگێرۆ. یوەمین نویستەی پی زوانیە بە نامێ"کوجیکی"مەگێڵۆوە پەی سەرەتاو سەدەو هەشتی عیسایی کە بە خەتو زوانی چینی باستانیەن و ۱۶۰۳ ێ تا ۱۸۶۸ی عیساییچ،دەوران و سەردەمو شکوفایی و ترۆق و وەڵکەوتەی ئی زوانیە بێ. ژاپون جە ساڵەو ۱۹۱۲ی عیسایی لوا دلێو بازی ئۆلەمپیکی و دماتەرۆ جە گردو ئۆلەمپیکی جهانی بەشداربیەن بێجگە ساڵەو ۱۹۴۸ی و هەرپاسە ساڵەو ۱۹۸۰ی کە چەنی ئامریکای نەلوای پەی بازییو ئۆلەمپیکو موسکۆی. شارو تۆکیوی چەنی مادرید و ئێستانبول یەرێ نامزەدێ گێرتەی مێزبانی ئۆلەمپیکی بێنێ کە سەرئەنجام جە ڕەی گیری کۆتایەنە ۶۰ بە ۳۶ جە وەراوەرو ئیستانبولو ترکیەی سەرکەوت و بی بە مێزبانو ئی دەورە جە ئۆلەمپیکی.\nتۆکیو وەڵتەریچ یانی ساڵەو ۱۹۶۴ی عیسایی بیەبێ بە مێزبانو ئۆلەمپیکی. شارو تۆکیو نزیکو ۳۷ میلیونێ جەمعیەتش هەن و نزیکو یەک چوارمو جەمعیەتو ژاپونی ئەرەنیشتێ ئی شاریەنێ و پیجۆرە جە بابەتو نفوسێ گەورەتەرین پایتەختو جهانیەن. تۆکیو دماو دەسەڵاتو ئیمپراتوری ۱۸۶۸ی بی بە پایتەختو ژاپونی. پەی نیشان دای گەورە بیەی ئی شاریە مشیۆ پینەی ئیشارە بکریۆ کە ئیسەتێ جە ڕۆنە فەقەت ۳/۶میلیون کەسێ جە قەتارو شارو تۆکیوی جابجای مەوان کە شلۆغتەرین ئیستگاو قەتاریەن جە گردو جهانیەنە و جە کتێبو گینێسیەنە پسەو ڕکۆردی جهانی سەبت بیەن.\nجە ئۆلەمپیکو ۲۰۲۰و تۆکیوی ۳۳ێ گەمێ و ڕشتێ وەرزشیێ (بە۵۰ چێرشاخە) مەلان ڕاوە و وەرزشکارێو چنها وەڵاتێ چەنی یەکترینی مەگنان ڕقابت و زۆرەزمێ. بابەتێ وەش و جالب جە بارەو ئۆلەمپیکو تۆکیوی جنسو مدالو ئی بازیانەنە کە جە چێوانێ فلزێ کارکریای و کۆنێ ئێلێکترونیکی (بازیافتی)سازکریاینێ و ئیده و متەی ئی بەرنامەیە ئینو یۆیە بەنامێ"کاوانیشی جونیچی" بێ کە جە میانو ۴۰۰ کەسێ هۆرچنیا و ڕاوبەرێ ئۆلەمپیکی ئی ئیدەشانە گل داوە و پی بونەو داواکریا جە خەڵکو ژاپونی تا پەی وەشکەردەی مدالێ وەرزشکاران کەل و پەل و چێوانێ ئێلێکترونیکی کارکریای و بەرقی وێشان بەخشان پا یاگانە تایین کریاینێ کە دماتەرۆ نزیکو ۱۵۰ تۆنێ چی چێوە ئێلێکترونیکیانە جە لاو مەردمو ئی وەڵاتیە بەخشیا و دریا پەی سازنای مدالێو ئۆلەمپیکی(مەردمو ژاپونێ تەنیا نزیکو۶میلیون گۆشیێ تلێفونێ هامڕایشان دای پەی سازنای مدالێو ئی ئۆلەمپیکیە).\nمیراتووا(Miraitowa)وەیوڵێ و نمادو ئۆلەمپیکو تۆکیویەن و ئی وەیوڵێچە هەرپسەو جنسو مدالەکان جە لاو مسیارێ مەدرەسێو ژاپونی پەسەندکریا یانی ۱۶۷۰۰ مسیارێ ئی وەیوڵێشانە هۆرچنیە کە جە ئایینو سونەتی و سەبکو مودڕنو ژاپونی گیریان و چەنی لوگۆ ئی بازیانە،فەرهەنگو ئی وەڵاتیە نیشانە مەذان. میراتووا(Miraitowa)جە دوێ واچێ ئایەندە و هەمیشەیی(هەتاهەتایی) گیریان و پی مانا و مەفهومەنە کە:ئارزومان ئینەنە که [گەمێو]ئۆلەمپیکو ۲۰۲۰ی بتاوۆ ئومید بە دماڕۆیە هەمیشەیی بوزۆ دڵو گردکەسێ جە سەرتاسەرو جهانیەنە" ۳۲مین بارو بازیێ ئۆلەمپیکو تۆکیوی جە یوەم ڕۆ ئی برجیە(گەلاوێژو ۱۴۰۰ی ڕۆجیاری)بە بەشداری ۱۱هەزار وەرزشکارێ و شۆنیەرە پارائۆلەمپیک بە حزورو ۴۴۰۰ وەرزشکارێ مەلۆڕاوە. ۶۶ وەرزشکارێ ئێرانێ ئینای کاروانو ئی دەورە جە ئۆلەمپیکو تۆکیوی. مێژۆ بواچیۆ کە مێزبانو ئۆلەمپیکو ۲۰۲۴یچ شارو پاریسو فەڕانسەیەن و دماو ئاییچ یانی ۲۰۲۸ عیسایی شارو لۆس ئانجلسو ئامریکای مێماندارو وەرزشکارێو سەراسەرو جهانیەن.


نۆزدە ساڵ تێدەپەڕێت بەسەر تیرۆركردنی یەكێك لە رۆژنامەوان و سەركردە كارا و شۆڕشگێڕەكانی تێكۆشانی ئازادی گەلی كورد لە باشووری كوردستان، كە ئەویش شەهید دكتۆر سیروانە.\nدكتۆر سیروان ناوی تەواوی خۆی (كاوە عەلی ساڵح)ە، لە ساڵی"1964" لەگوندی چەمیاڵەی ناوچەی شارباژێڕ، كە دەكەوێتە باكووری رۆژهەڵاتی شاری سلێمانی لەدایك بووە. ساڵی "1965" بنەماڵەكەیان هاتۆتە شاری سلێمانی و هەر لەو شارەدا ساڵی "1971" دەچێتە بەر خوێندن و قۆناخەكانی سەرەتایی و ناوەندی و ئامادەیی بە سەركەوتوویی تەواو دەكات. ساڵی "1983"لە زانكۆی بەغداد لە كۆلیژی زانستەكان وەردەگیردرێت و لەساڵی"1984"دا بەهۆی چالاكییە سیاسییەكانییەوە شەهید دكتۆر سیروان دەستبەرداری خوێندنی زانكۆی دەبێت.\nشەهید دكتۆر سیروان لە كۆتایی ساڵانی حەفتا‌كانی سەدەی رابردوودا هەست بە تاڵاوی ژیانی گەلەكەی دەكات و لەرووی چینایەتی و نەتەوەییەوە هەستەكانی خۆی پێشدەخات و ئاشنایەتی لەگەڵ پرسە سیاسییەكانی ئەو كاتەدا پەیدا دەكات و تا لەساڵی"1980"دا پەیوەندی بە رێكخستنەكانی (كۆمەڵەی رەنجدەرانی كوردستان)ەوە دەكات و هەنگاو بە هەنگاو هۆشیاری سیاسی خۆی بەرز دەكاتەوە و لەماوەی سێ ساڵدا چەندین چالاكی سیاسی و سەربازی ئەنجام دەدات. دكتۆر سیروان هەمیشە بەوردی ئاگاداری پێشكەوتن و گۆڕانكاری دۆخەكە بوو و لەگەڵ هەر گۆڕانكارییەكدا بۆچوون و هەڵوێستی خۆی راشكاوانە خستۆتەڕوو. هەر لەسەرەتای كاری سیاسی خۆی لەناو (كۆمەڵەی رەنجدەرانی كوردستان)دا كە بەتەمەن "20"ساڵ كەمتر بوو و وەك كادیرێكی سیاسی قاڵبووەوەی ناو خەبات رەفتاری دەكرد و لەگەڵ گۆڕانكارییەكانی ئەو كاتەی باشووری كوردستان و گەرمبوونی شەڕی ئێراق - ئێران و هاتنە پێشەوەی گفتوگۆی نێوان یەكێتی نیشتمانی كوردستان لەگەڵ رژێمی ئێراق، كە كۆمەڵەش بەشێك بوو لە (ینك)، ئەو هەڵوێستی خۆی بە رەتكردنەوەی ئەو سیاسەتە دیاركرد و ریزی كۆمەڵەی بەجێهێشت. چونكە گەیشتبووە ئەو باوەڕییەی (ینك) لەدیاریكردنی دۆست و دوژمن و ئاراستەكردنی هێزی گەل بەهەڵەدا چووە.\nدكتۆر سیروان لە ساڵی"1984"دا بەناچاری روودەكاتە رۆژهەڵاتی كوردستان، پاش مانەوەی زیاتر لە ساڵ و نیوێك لەوێ، ئاشنایەتییەكی باش سەبارەت بە ژیان و دۆخی گەلەكەمان لەو پارچەیەی كوردستان پەیدا دەكات و فێری زمانی فارسی دەبێت. لە ساڵی "1985"دا رووی كردە وڵاتانی ئەوروپا و لە وڵاتی دانیماركدا جێگیر دەبێت.\nپاش ماوەیەك لەوێ ئاشنایەتی لەگەڵ بیروبۆچوونی نەتەوەیی و مرۆڤایەتی و پێشكەوتنخوازانەی بزاڤی پەكەكە پەیدا دەكات و بەهیوا و باوەڕییەكی تۆكمەوە تەڤلی ریزەكانی پارتی كرێكارانی كوردستان دەبێت و چالاكانە دەكەوێتە ناو خەباتی رێكخستنی جەماوەری و دیبلۆماسی لە وڵاتانی ئەسكەندەنافیا بەتایبەتی و ئەوروپا بە گشتی. لەبەر پێویستی كارو خەباتی رێكخستنی و دیبلۆماسی فێری زمانەكانی ئینگلیزی و سوێدی و دانیماركی دەبێت. نزیكەی سێ ساڵ كاری راگەیاندنی و هۆشیاركردنەوەی گەل و كۆكردنەوەی كۆمەك ئەنجام دەدات.\nهەر لەكاری دیبلۆماسی و پەیوەندییەكاندا لەگەڵ زۆربەی كەسایەتی و رێكخراوە شۆڕشگێرییەكانی رۆژهەڵاتی ناوەڕاست و دونیادا پەیوەندییەكی باش و چالاكانەی پێشخست.\nدكتۆر سیروان باوەڕییەكی پتەوی بە كاری رێكخستنی هەبوو، لەدژی هەر جۆرە كارێكی سەرەڕۆیی بوو، لەهەموو كار و هەڵسەنگاندنێكدا بەشێوەیەكی زانستیانە تاوتوێی مەسەلەكانی دەكرد. دكتۆر سیروان لە ئەوروپادا نموونەی كەسێتییەكی شۆڕشگێڕ و نیشتمانپەروەر و لەخۆبوردوو بوو. بۆیە هەر بە خەبات لە ئەوروپاوە نەوەستا و لەكۆتایی هەشتاكاندا بەرەو گۆڕەپانی خەبات لە كوردستان دەگەڕێتەوە. سەرەتا بە مەبەستی بینینی خولێكی پەروەردەیی لەلایەن رێبەری گەلی كورد عەبدوڵڵا ئۆجەلان، دەچێتە گۆڕەپانی سەرۆكایەتی پەكەكە لە دۆڵی بیقاعی لوبنان. لەوێ لە ئەكادیمیای مەعسوم قۆرقمازدا خولی پەروەردەیی خۆی بەسەركەوتوویی تەواو دەكات و لەرووی فیكری و سیاسی و گەریلاییەوە خۆی قووڵدەكاتەوە و كەسێتی خۆی تۆكمەتر و بەهێزتر دەكات. پاش كۆتایی خولی پەروەردەیی دەچێتە گۆڕەپانی تێكۆشانی گەریلایی لەباكووری كوردستان و تەڤلی خەباتی گەریلایی دەبێت. لەگەڵ گۆڕانكارییەكانی شەڕی كەنداو و هاتنە پێشەوەی رووداوەكان دكتۆر سیروان لەسەر رێنمایی رێبەری گەلی كورد عەبدوڵڵا ئۆجەلان بەشداری لە راپەڕینە جەماوەرییەكەی ساڵی "1991"دا لەناوچەكانی زاخۆ و حەفتانیندا دەكات.\nشەهیدی نەمر دكتۆر سیروان بەوردی لەسەر رووداو و پێشهاتەكانی باشووری كوردستان راوەستە دەكات و لە رێكەوتی "01.04.1991"دا رۆڵێكی كاریگەر لەدامەزراندنی پارتی ئازادی كوردستان (پاك) دەبینێت. لەسەرەتای مانگی ئایاری 1991دا راستەوخۆ دەچێتە گۆڕەپانی خەباتی ناو شارەكانی باشووری كوردستان و لەڕووی سیاسی و ئایدیۆلۆژییەوە رۆڵێكی كاریگەر دەبینێت لە هۆشیاركردنەوەی جەماوەر و پەردەلادان لەسەر پیلان و دەستێوەردانەكانی زلهێزەكانی جیهان و دوژمنانی گەلەكەمان. لێبڕاوانە و بە بەرپرسیارێتییەكی مەزنەوە هەوڵدەدات تیشكی زانستیانە بخاتە سەر هەڵە و كەموكوڕییەكانی بزاڤی كورد بەگشتی و باشوور بەتایبەتی. هەروەها رۆڵێكی كارای بینی لە ناساندنی راستینەی شۆڕشی ئازادیخوازی گەلی كورد بە پێشەنگایەتی پەكەكە دەبینێت.\nلەكاتی شەڕی ساڵی "1992"ی هێزە دەسەڵاتدارەكانی باشوور دژ بە بزاڤی ئازادیخوازی كورد، دوای شەڕێكی قورسی پازدە رۆژە دكتۆر سیروان بریندار دەبێت. بەڵام بە ورەیەكی بەرزەوە گۆڕەپانی بەرخودان چۆل ناكات و هاوشانی هەڤاڵانی لەبەرخۆداندا دەبێت.\nدوای كۆتاییهاتنی شەڕەكە وەك فەرماندەیەكی لێهاتوو فەرماندارێتی كامپێكی پەروەردەیی لەئەستۆ دەگرێت و شەڕڤانانی ئازادی پەروەردە دەكات و لەرووی ئایدیۆلۆژی و سیاسی و مێژوویی و تێكۆشانی گەریلاییەوە سەرپەرشتی چەندین خولی پەروەردەیی دەكات.\nلەساڵی"1994"دا وەك رۆژنامەوان و نووسەر و وەرگێڕێكی بەتوانا سەرپەرشتی رۆژنامەی وڵات دەكات و رۆڵێكی گرنگ دەبینێت لە پێشخستنی رۆژنامەكەدا و خاوەنی قەڵەمێكی بە جورئەت و بەتوانا بوو.\nلە ساڵی"1995"دا ئامادەكاری بۆ دامەزراندنی رێكخراوێكی نەتەوەیی و دیموكراتی دەكات و لە یەكەم كۆنفرانسی هەڵسوڕاوان و تێكۆشەرانی نەتەوەیی و دیموكراتیدا لەبەهاری هەمان ساڵدا رێكخراوی یەكێتی نەتەوەیی دیموكراتی كوردستان (یندك) دادەمەزرێنێت كە دەخوازرا وەك سەكۆیەكی نەتەوەیی و دیموكراتی تێكۆشەرانی باشووری كوردستان بێت. هەر لەهەمان كۆنفرانسدا دكتۆر سیروان وەك سكرتێری گشتی (یندك) هەڵبژێردرا.\nئیتر شەهید د.سیروان وەك سەركردەیەكی دانا و زرنگ لە تێكۆشانی نەتەوەیی و دیموكراتییانەی خۆیدا لەمیانەی خولە پەروەردەییەكان و كۆڕ و كۆبوونەوە جەماوەرییەكاندا پێشەنگایەتی خەباتێكی شێلگێر و بەرخودانخوازانەی دەكرد و تا دەهات وزە و توانستەكانی خۆی بە مۆڕاڵ و جۆشێكی بەرزەوە دەخستە خزمەت تێكۆشانی ئازادیخوازی گەلەكەی. د.سیروان لەهزر و ژیان و خەبات و تێكۆشانی خۆیدا وەك سەركردەیەكی شۆڕشگێڕی ئازادیخواز و وڵاتپەروەر باوەڕییەكی مەزنی بە ئیرادەی ئازادی گەلەكەی هەبوو و لەپێناوی بەرجەستەكردنی هیوا و ئاواتەكانی گەلەكەیدا بەجورئەت و باوەڕییەكی مەزنەوە لەتێكۆشاندا بوو، هەمیشە دژ بە شەڕی ناوخۆیی هێزە كوردییەكان بوو و یەكێتی نەتەوەیی بە پێداویستییەكی ژیانیی دەبینی و لەپێناو یەكێتی نەتەوەییدا ماندوونەناسانە لە تێكۆشاندا بوو. هەمیشە بە هەڵوێستە نەتەوەیی و نیشتمانی و دیموكراتییەكانی دەناسرا. تا لە "04.10.1996"دا لەكاتێكدا سەرگەرمی خەبات و تێكۆشانی رێكخستنی بوو، لە ئاوایی (قەڵاچوغەی سەی كەریم) سەر بەناوچەی ئاغجەلەر بەر هێرشی چەكدارەكانی (پ.د.ك) دەكەوێت و لەگەڵ چوار لەهەڤاڵانی بەناوەكانی (حاجی قامشلۆیی، بابان، دیلان ماردینی، عەگید گەرمیانی) شەهید دەكرێن.\nدوای تێپەڕبوونی "19" ساڵ بەسەر تیرۆركردنی سەركردەی شەهید دكتۆر سیرواندا، هێشتا تاوانبارانی ئەو تیرۆرە سیاسییە دەستگیر نەكراون و نەدراونەتە دادگا.\nسەری رێز و نەوازش بۆ گیانی بێگەردی شەهیدی نەمر دكتۆر سیروان و تەواوی شەهیدانی رێگای ئازادی...\nسەرشۆڕی و روورەشی بۆ تیرۆریستان و بكوژانی دكتۆر سیروان و هەڤاڵانی...\nبڵاوكراوەتەوە لە 09 حوزەیران 2015


هەشتەمین ساڵیادی دامەزراندنی کەی ئای تی ئێن پیرۆزبێت – کەی ئای تی ئێن\nبابەتی گرینگ 10, تشرینی یه‌كه‌م 2019\nهەشتەمین ساڵیادی دامەزراندنی کەی ئای تی ئێن پیرۆزبێت\nبیرمە بە چەند مانگێک پێش دەست پێکردنی ئەم تۆڕە بە شەو و ڕۆژ بیرمان لە ناوێک دەکردەوە گونجاو بێت و کورت و ئاسان بێت و بێگومان ناوی شیرینی “کورد”ـی تێدا بێت. دوای بیرکردنەوەیەکی زۆر Kitn لە کۆی کۆمەڵێک ناو هەڵبژێردرا کە بە کوردی کورتکراوەی تۆڕی تەکنەلۆژیای زانیاری کوردییە، و بە ئینگلیزیش Kurdish Information Technology Networkـە. لە ڕاستیدا، ئێمە خاوەنی پڕۆژەی تری تەکنەلۆژی بووین پێش کەی ئای تی ئێن، بەڵام کەی ئای تی ئێن کۆکراوەی هەموو ئەم پڕۆژانە بوو کە لە پێشتر بە هۆکارێک لە هۆکارەکان وەستان. ئیتر دوای دەستپێکێکی ئەزموونی، بە فەرمی لە 10-10-2011 تۆڕەکە دامەزرا و ماڵپەڕی کەی ئای تی ئێن بەناوە دۆمەینی Kitn.net کەوتە کار.\nدەکرێت بڵێم لەو کاتەدا خوێنەرانمان لە پەنجەی دەست تێپەڕیان نەدەکرد، بەڵام گڕوتین و ئامانجە مەزن و گەورەکانی ئێمە وایکرد بەردەوام بین و کۆڵنەدەین. ڕۆژ لە دوای ڕۆژ گەورەتر و بەرەوپێشتر دەچووین، بەڵام بێگومانیش هەوراز و نشێوی زۆرمان دیت و ئاوا بە ئاسانی نەگەیشتین بەمڕۆ. ئەمەی ئەمڕۆ دەیبینن بەرهەمی چەند ساڵەی کۆڵنەدان و شەونخونی کۆمەڵێک گەنجی خۆبەخشە، کە من لێرەوە سوپاسی تاکە بە تاکەیان دەکەم کە بە جۆرێک لە جۆرەکان پاڵپشتی ئەم پڕۆژە تەکنەلۆژییە بوونە و بوونەتە هۆکار لە گەیشتنی بەمڕۆ.\nخۆشبەختانە و سەرباری ئەم هەموو ئاستەنگ و کێشە و گیروگرفتەی کە لە ماوەی ڕابردوودا هەبوون، ئەمڕۆ کەی ئای تی ئێن تەمەنی دەبێتە 8 ساڵ. بەم بۆنەیەوە پیرۆزبایی لە خۆمان و لە هەموو نوسەر و ئەوانەیشی هەمیشە هەواداری کەی ئای تی ئێن بوون لە ناوخۆ و دەرەوەی کوردستان دەکەم.\nکەی ئای تی ئێن ئەم پڕۆژە تەکنەلۆژییە بوو کە ئاراستەی بواری تەکنەلۆژیای گۆڕی لە کوردستان و لە هەمووانی گەیاند کە دەبێت بە ئاستێکی بەرزی ڕۆژنامەوانی و ئەکادیمی و زانستی بنوسن و وتار بڵاوبکەنەوە لە بوارەکەدا. پێداگیری و بەکارهێنانی سەدان وشەی کوردی بەرامبەر بە زاراوە تەکنەلۆژییە ئینگلیزییەکان لە لایەن کەی ئای تی ئێنەوە، وایکرد لەناو بوارەکە بەربڵاوی بە خۆیەوە ببین و هەمووان بەکاریان بهێنن. ڕووماڵی کۆنگرەی کۆمپانیا گەورەکانی بواری تەکنەلۆژیا و پێشانگا گەورەکانی بواری تەکنەلۆژیا بە زمانی کوردی لە کارەکانی کەی ئای تی ئێن بوو، و ئەمانە و چەندان گۆڕانکاری و نوێخوازی تری گەورە و مەزن لە وێبی کوردی لە بواری تەکنەلۆژیا لەگەڵ دامەزراندنی کەی ئای تی ئێن ڕوویاندا.\nلەم کاتەوە تا ئەمڕۆش کەی ئای تی ئێن سەکۆیەک بووە بۆ نوێگەڕی و گۆرانکاری و پێشکەوتن لە ڕووی ڕووماڵی دوایین هەواڵ و بابەتە تەکنەلۆژیاییەکان. بە شانازییەوە، لە کەی ئای تی ئێنەوە ماڵپەڕی تریش دروست بوون و پەڕ و پێگەی تریش کرانەوە و هەمان ڕێچکە و شێوازی کەی ئای تی ئێنیان گرتووەتە بەر لە ڕووماڵ و بابەتەکانیاندا.\nهیوادارم ئەم ڕۆژە مەزنە دووبارە و دەبارە ببێتەوە و بتوانین بەردەوامی پێ بدەین و ئەم تۆڕە گەورەتر و بەهێزتر بکەین و خزمەتگوزاری زیاتر پێشکەش بە خوێنەرانمان بکەین. بە سەربەرزییەوە، ئەوەی کەی ئای تی ئێن لەماوەی ڕابردوودا کردوویەتی لە بواری تەکنەلۆژیا لە کوردستان نمونەی نەبووە و نەکراوە.\nدووبارە هەشتەمیین ساڵیادی کەی ئای تی ئێن پیرۆزبێت


بیرکردنەوەکان لە خۆکوشتن | Suomen Mielenterveysseura\nقەیرانی دوای زۆرێك لە بشێوی‌و ئاڵۆزەکانی تەندروستی دەروونی‌و هەروەها بۆ نموونە دوای مردنی کەس وکار لەوانەیە لە پەیوەند بە بیرکردنەوە لە خۆکوشتن بێت. لەو کاتانەدا کە کەسەکە بیر لەخۆکوشتن دەکاتەوە ئەوا هەستێكی ئێجگار خۆ پێڕانەگیراوی هەیە. هەستێكی نێگەتیڤانە، بۆ نموونە ترس، شەرم، نائومێدی وەیان خەفەت، کە ئەوەندە زیادی کردوەو گەورە بووە، بە شێوەیەك کە کەسەكە دەیەوێ لەو بارە خۆی لەدەستی رزگار بکات. لەو کاتانەدا کە بیرلە خۆکوشتن دەکرێتەوە بەزۆری مەسەلەکە لەو پەیوەندەدایە کە کەسەکە دەیەوێت لە بارێكی تەحەمول نەکراودا خٶی دەربکێشێتە دەرەوە نەك ئەوەی ئارەزووی مردنی هەبێت.\nسەرەڕای ئەوەی بۆ کەسێكی خزمی نزیك بارەکە وا دەردەکەوێت کە گەیشتوە رێگایەکی بنبەست قسەوباس کردن چیدیکە مەحاڵە، بەڵام هەمیشە بە پشتیوانی‌و یارمەتی کەسانی دەرەوە دەرفەتی ڕووبەڕوو بوونەوەو پێاچوونەوە بەسەر بارە تەحەمول نەکراوەکان‌و هەستە سەختەکاندا هەیە. کاتێك کەسەکە توانای ئەوەی هەبێ باسی بارو کێشەکە بۆ کەسێكی تر بکات، بۆ نموونە بۆ کارمەندێكی قەیران، چیدیکە کەسەکە هەست بە تەنیایی ناکات‌و دەرفەتی ئەوە هەیە کە بزانێت هەنگاوی بچووك بەرەو باشتر هەڵنێت. کەسێك کە بەدەست بیرکردنەوە لە خۆکوشتن دەناڵینێت دەشتوانێت یارمەتیەکی چڕوپر و چالاك لەپەیوەند بە شێواوی باری دەروونیەوە، بۆ نموونە وەك خەمۆکی نەناسراوی پێشووتر سەبارەت بە بیرکردەنەوەکانی لە خۆکوشتن بەدەست بهێنێت.\nیارمەتی بۆ کەسانێك کە بیر لە خۆکوشتن دەکەنەوە\nتەلەفونی قەیرانی سەرتاسەری(Valtakunnallinen kriisipuhelin)\nلە تەلەفونی قەیرانی سەرتاسەری‌دا دەتوانیت سەبارەت بە بیرکردنەوەکان‌و هەستەکانت وباری ژیانت لەگەڵ کارمەندی قەیران ویان کەسێکی یارمەتیدەردا کە بۆ ئەو مەبەستە ڕاهێنراوە قسەوباس بکەیت. قسەوباسکردن لە تەلەفوندا لەوانەیە یارمەتیت بدات کە ئاراستەیەك بەرەو ئایندە بەدەست بهێنیت‌و سەبارەت بە باری ژیانت بۆ ساتێك بەرەو پێشەوە بیری لێ بکەیتەوە. لە تەلەفونی قەیراندا ڕینوێنی‌و ڕاوێژیش وەردەگریت بۆ ئەوەی یارمەتی لە شوێنەکانی تریشەوە داوا بکەیت.\nژمارەی تەلەفونی قەیران ٠١٠١٩٥٢٠٢\nدووشەممە –هەینی کاتژمێر ٩:٠٠-٠٦:٠٠\nشەممان کاتژمێر ١٥:٠٠-٠٦:٠٠\nیەکشەممان کاتژمیر ١٥:٠٠-٢٢:٠٠\nبنکەکانی قەیرانی ناوچەیی\nلەو شوێنە جۆراجۆرانەی لە فنلەندا مەڵبەندەکانی قەیرانی تێدایە یارمەتی بۆ بارە ناهەموارو سەختەکانی ژیان پێشکەش دەکەن. لە مەڵبەندەکانی قەیراندا دەتوانیت بە متمانەوە سەبارەت بە بارەکانی ژیانت قسەوباس بکەیت. لەو مەڵبەندانەدا کارمەندانی قەیرانی ڕاهێنراو و هەروەها کەسانی یارمەتیدەری خۆبەخش کاردەکەن.\nمەلبەندی تەندروستییان نەخۆشخانەی ئێشکگر\nهەمیشە دەتوانیت پەنا بۆ مەڵبەندی تەندروستی ناوچەکەی خۆت وەیان نەخۆشخانەی ئێشکگر بەریت. هەموو ناوچەیەك‌و شوێنێك نەخۆشخانەی ئێشکگری شەوانە رۆژی خۆی هەیە. کاتێك پەنا بۆ مەڵبەندی تەندروستی وەیان بۆ ئیشکگری دەبەیت پێویستە باسی ئەوە بکەیت کە بەدەست بیرکردنەوە لە خۆکوشتنەوە دەناڵێنی‌و بۆ ئەو مەسەلەیە پێویستیت بە یارمەتی هەیە. نابێ پێویستیت بە یارمەتی دەست کەم بگریت. پێویستیەکەش بە یارمەتی دەتوانێت بۆ نموونە یارمەتی قسەوباس کردن بێت، چارەسەری نەخۆشخانە بێت ویان دەست کردن بە بەکارهێنانی دەرمانی خەمۆکی بێت. بە زۆری پێشینەی بیرکردنەوە لە خۆکوشتن لە نەناسینەوە وەیان بە گشتی لە چارەسەرنەکردنی خەمۆکیە. سەبارەت بە ڕێگاکانی چارەسەرکردنی خەمۆکی زیاتر بخوێنەرەوە.\nنەخۆشخانەی ئێشکگری خۆت بۆ نموونە لە ماڵپەڕی ئینتەرنێتی خزمەتگوزاریە تەندروستیەکانی ناوچەکەی خۆت دەدۆزیتەوە (سەیری نمونەی خزمەتگوزاریە تەندروستیەکانی ناوچەکان بکە: هێلسینکی، ڤانتا ، لاهتی). هەروەها ڕاوێژی تەندروستی ١٠٠٢٣ سەرتاسەری کە شەوانە رۆژی کراوەیە دەتوانێ نزیکترین نەخۆشخانەی ئێشکگرت پێ بلێت. لە هەندێك شاردا دەتوانیت ڕاستەوخۆ بەبێ پێویستی داوای دوکتۆر پەنا بۆ پۆلیکلینیکی ئیشکگری پزیشکی دەروونناسی ببەیت.\nخزمەتگوزاری تەندروستی کار، باقی بنکە تەندروستیە تایبەتەکان، فێرگە ویان خزمەتگوزاری تەندروستی خویندکار\nبە دەست ئاواڵەیی‌و فراوانیەوە لە چوارچێوەی خزمەتگوزاری تەندروستیەوە یارمەتی سەبارەت بە بیرکردنەوە لە خۆکوشتن بەدەست دێت. بۆ نموونە لەگەڵ نەخۆشوانی تەندروستی کار وەیان لەگەڵ پزیشکی تەندرستی کار ویان لەگەڵ نەخۆشوانی تەندروستی فێرگە قسەوباس لەسەر فکر و خەیاڵەکانت بکەیت. زاڵبوون بەسەر تەنیایی‌دا دابەش کردنی بارەکانی ژیانی خۆت لەگەڵ کەسێکی تردا دەرفەتی ئەوەت بۆ دەکاتەوە کە لەدەست باری هەستی مەحاڵ خۆت ڕزگار بکەیت‌و بەرەو پێشەوە بچیت. سەرەڕای قسەوباس کردن، پیشەوەرانی خزمەتگوزاری تەندروستی بۆ چارەسەری دیکەش یارمەتیت دەدەن، وەك دەستکردن بە یارمەتی دان بە شێوەی قسەوباسکردن ویان چارەسەری پزیشك وەرگرتن.


مه‌سرور بارزانی: چوار ساڵی داهاتوو بۆ ئێمه و دراوسێ و هاوپه‌یمانه‌كانمان گرنگ ده‌بێت\nمه‌سرور بارزانی سه‌رۆكی حكوومه‌تی هه‌رێمی كوردستان، له‌كاتی پێشكه‌شكردنی وتار و هێڵه گشتییه‌كانی كارنامه‌ی كابینه‌ی نۆیه‌م له په‌رله‌مانی كوردستان/ رۆژی 10/7/2019\nمه‌سرور بارزانی سه‌رۆكی حكوومه‌تی هه‌رێمی كوردستان رایده‌گه‌یه‌نێت: "چوار ساڵی داهاتوو گرنگ ده‌بێت بۆ ئێمه و دراوسێ و هاوپه‌یمانه‌كانمان".\nله وتارێكدا كه له رۆژنامه‌ی واشنتن پۆستی ئه‌مریكی به ناونیشانی (بۆچی حكوومه‌تی هه‌رێمی كوردستان له ده‌ستپێكی قۆناخێكی نوێدایه) مه‌سرور بارزانی رایگه‌یاندووه: "ده‌یانه‌وێت له چوار ساڵی داهاتوو حكوومه‌تی هه‌رێمی كوردستان رووداوه شۆكهێنه‌ره‌كانی ئه‌م دواییانه تێپه‌ڕێنێت و ئاماده‌ییمان له‌سه‌ر گۆڕه‌پانی نێوده‌وڵه‌تی مسۆگه‌ر بكه‌ین و به كورتیش ده‌مانه‌وێت سه‌ره‌تایه‌كی نوێ ده‌ستپێبكه‌ینه‌وه".\nهه‌ر له وتاره‌كه‌یدا، مه‌سرور بارزانی رایده‌گه‌یه‌نێت: "وه‌ك سه‌رۆك وه‌زیران رێگه‌یه‌كی جیاواز بۆ رووبه‌ڕووبوونه‌وه‌ی ئاسته‌نگه‌كان ده‌خه‌مه‌ڕوو، كه پشت به ده‌ستكه‌وته‌كانمان ده‌به‌ستێت و هه‌روه‌ها شه‌ڕكردن له‌گه‌ڵ داعش له بری كۆمه‌ڵگه‌ی نێوده‌وڵه‌تی و تێچووی شه‌ڕه‌كه، و بڕی بوودجه له لایه‌ن به‌غداوه، كۆچی ئاواره و په‌نابه‌ران، چه‌ندین ملیار دۆلار قه‌رزیان بۆ به‌جێهێشتووین و وێڕای سه‌ختییه‌كانیش وه‌ك هاوڕێ و هاوپه‌یمانی رۆژئاوا ماینه‌وه و زانیارییه هه‌واڵگرییه‌كانمان چه‌ندین هێرشی تیرۆریستی له ده‌ره‌وه پووچه‌ڵ كرده‌وه".\nله به‌شێكی دیكه‌ی وتاره‌كه‌یدا مه‌سرور بارزانی رایگه‌یاندووه: "كۆمه‌ڵێك چاكسازی ده‌كه‌م كه ته‌واوی كه‌رت و لایه‌نه‌كانی خزمه‌تگوزاری بگرێته‌وه و حكوومه‌ته‌كه‌م ئابوورییه‌كی هه‌مه چه‌شن بنیاد ده‌نێت، كه خۆشگوزه‌رانی بۆ هه‌مووان به‌دیده‌هێنێت و كار بۆ ئه‌وه ده‌كه‌ین حكوومه‌ت خزمه‌تی هاونیشتمانیان بكات، نه‌ك پێچه‌وانه‌كه‌ی".\nهه‌روه‌ها بۆ رێكخستنه‌وه‌ی په‌یوه‌ندییه‌كانی نێوان هه‌ولێر و به‌غدا هه‌نگاوی پێویست ده‌گرمه‌به‌ر كه له ماوه‌ی شازده ساڵی رابروو به‌رده‌وام گرژی هه‌بووه و ئێستاش كاتی ئه‌وه هاتووه په‌یوه‌ندییه‌كی هاوسه‌نگمان له‌گه‌ڵ به‌غدا هه‌بێت. هاوكات چاومان له پاڵپشتی كۆمه‌ڵگه‌ی نێوده‌وڵه‌تییه و بۆ هاوكاریكردنمان له بونیادنانی ئابووریدا.\nده‌قی وه‌رگێڕدراوی وتاره‌كه‌ی مه‌سرور بارزانی، سەرۆک وەزیرانی هەرێمی کوردستان له رۆژنامەی واشنتن پۆست\n(بۆچی حکوومەتی هەرێمی کوردستان لە دەستپێکی قوناخێکی نوێدایه)\nدوای 16 ساڵی ئاڵۆزیی و پشێوی و پێنج ساڵی جەنگێکی خوێناوی لەگەڵ رێكخراوی تیرۆریستی داعش، کە مەترسی خستە سەر تەواوی مرۆڤایەتی، قۆناخێکی نوێمان لە پێناو بنیاتنانی کوردستانێکی بەهێزتر دەست پێ کردووە.\nچوار ساڵی داهاتوو، کاتێکی گرنگ دەبێت بۆ ئێمە و دراوسێ و هاوپەیمانەکانمان، بە جۆرێک وەك حکوومەتی هەرێمی کوردستان، چاو دەبڕینه تێپەڕاندنی ڕووداوه شۆكهێنەرەكانی ئەم دواییانە، هەروەها كار بۆ پتەوكردنی پێگەكەمان له ناوچەكه و مسۆگەركردنی بوون و ئامادەییمان لە سەر گۆڕەپانی نێودەوڵەتی دەكەین. به كورتی، دەمانەوێت سەرەتاییەکی نوێ دەست پێ بكەینەوه.\nهه‌فته‌ی رابردوو حكوومه‌تێكم بۆ بەڕێوەبردنی هه‌رێمی كوردستان پێكهێنا. ئه‌ركی من ئەوەیە، له ئاستی ناوخۆیی و ده‌ره‌وه‌دا، ئەو شێوازه بگۆڕم كه كاره‌كانی پێ ئەنجام دەدەین. وەك سەرۆك وەزیران، رێگایەكی جیاواز بۆ ڕووبەڕووبوونەوەی ئاستەنگەکان دەخەمەڕوو، كه پشت به ده‌ستكه‌وته‌كانمان ده‌به‌ستێت و وه‌ڵامگۆی داینامیكییه‌تێكی جیهانی پێشكه‌وتووه.\nشه‌ڕكردن له دژی داعش، كه له‌بری كۆمه‌ڵگه‌ی نێوده‌وڵه‌تی ڕابه‌رایه‌تیمان كرد، له ڕووی ئابوورییه‌وه زیانی پێ گه‌یاندین. بارگرانییەکە بە جۆرێک بوو به‌رگه‌ی ناگیرێت. تێچووی جه‌نگ و كه‌مكردنه‌وه‌ی بڕی بودجه‌ی فیدراڵی له لایه‌ن حكوومه‌ته‌وه له به‌غدا، هه‌روه‌ها كۆچی به كۆمه‌ڵی په‌نابه‌ر و ئاواره‌كان بۆ هه‌رێمه‌كه‌مان، هه‌موو ئه‌مانه، چەندین ملیار دۆلار قه‌رزیان بۆ جێ هێشتووین.\nله هەموو ئه‌و سه‌ختی و ئازارانه‌ی چه‌شتمان، وه‌ک هاوڕێ و هاوپه‌یمانی ڕۆژئاوا و هاوبه‌شێك له ناوچه‌كه‌دا ماینه‌وه. له‌و كاته‌ی داعش له ناوه‌ڕاستی 2014ـدا، ده‌ستی به‌سه‌ر ڕووبه‌رێكی فراوان و به‌شێكی گه‌وره‌ی رۆژئاوای عێراق و رۆژهه‌ڵاتی سووریادا گرت، سەلماندمان، كه جه‌نگی ئێمه له دژی تیرۆریستان، به قه‌د ئه‌وه‌ی په‌یوه‌ندیی به پاراستنی خۆمانه‌وه هه‌بوو، ئه‌وه‌نده‌ش په‌یوه‌ندیی به پاراستنی هاوپه‌یمانه‌كانمانه‌وه هەیە.\nزانیارییه هه‌واڵگرییه‌كانمان چه‌ندین هێرشی تیرۆریستیان له وڵاتانی ده‌رەوه پووچەڵ کردەوە، داڵده‌ی نزیكه‌ی 2 ملیۆن كه‌سمان دا كه له ده‌ستی سته‌م و زۆردارییه‌وه ڕایان كردبوو. زۆر به‌ڕوونی نیازپاكیی خۆمان وه‌كو هاووڵاتییه‌كی جیهانیی نیشاندا، ئه‌مه جیا لە په‌نادان و پاراستنی عه‌ره‌ب، كورد، موسڵمان، ئێزدی، كریستیان، توركمان و پێكهاته‌كانی تر. به دووریی ته‌نیا 10 كیلۆمه‌تر له باڵه‌خانه‌ی په‌رله‌مانی کوردستان، ناوچەیەکی كریستییانه‌كان هەیە کە لە هه‌موو سووچێكی رۆژهه‌ڵاتی ناوه‌ڕاستەوە هاتوون، كڵێسا درووست ده‌كه‌ن و به ئاشتی رێورەسمە ئایینییەکانیان بەجێ دەگەیەنن.\nله‌گه‌ڵ هه‌موو ئه‌مانه‌شدا، تێچووی په‌نابه‌رانی دیكه روو له زیاندبوونه و به شێوه‌یه‌كی نیوه‌چڵ كۆمه‌ك ده‌كرێن. له‌م نێوه‌دا ناتوانین بە ته‌نیا وه‌ك خانه‌خوێی میواندۆست ڕۆڵی خۆمان بگێڕین، به‌ڵكو پێویستیمان به مسۆگه‌ركردنی داهاتووی خۆمان و ئاواره‌كانه، بۆ ئه‌مه‌ش چاومان له هاوكاریی هه‌مه‌جۆری دۆست و هاوڕێكانمانه له ڕۆژئاوا.\nئالنگارییەکان له ناوخۆی هه‌رێمی كوردستانه‌وه ده‌ستپێده‌كه‌ن، كه بە درێژایی مێژوو نیشتمانی ئێمه بووه. وه‌ك سه‌رۆك وه‌زیران، به‌رمه‌بنای باشترین رێكار و رێوشوێنه جیهانییه‌كان، کۆمەڵێک چاكسازی دەکەم كه ته‌واوی كه‌رت و باڵه خزمه‌تگوزارییه‌کان بگرێتەوە و ئه‌نجومه‌نی وه‌زیرانیش ڕووبه‌ڕووی لێپرسینه‌وه بکاتەوە.\nحكوومه‌ته‌كه‌م ئابووریێكی هه‌مه‌چه‌شن بونیاد ده‌نێت، كه خۆشگوزه‌رانیی زیاتر بۆ هه‌مووان به‌دی بهێنێت. یاساگه‌لیك داده‌ڕێژین بۆ ئه‌وه‌ی كوردستان پێگه‌یه‌كی سه‌رنجڕاكێشی هه‌بێت بۆ ڕاكێشانی وه‌به‌رهێنه‌ره‌كان. هێزه چه‌كداره‌كانمان ده‌كه‌ینه یه‌ك و رێكیان ده‌خه‌ینه‌وه و نوێیان ده‌كه‌ینه‌وه. كار بۆ ئه‌وه ده‌كه‌ین خزمه‌تگوزارییه گشتییه‌كان و چاره‌سه‌كردنی گه‌نده‌ڵیی، ببنه زامنی ئه‌وه‌ی كه حكوومه‌ت خزمه‌تی هاونیشتمانیان بكات، نه‌ك پێچه‌وانه‌وه‌كه‌ی. بۆ ئه‌م گۆڕانكارییه‌ش، دۆستەکانمان لە کۆمەڵگەی نێودەوڵەتی له رووی سیاسی و داراییه‌وە هاوكارمان بن.\nبۆ دووباره ریكخستنه‌وه و راگرتنی په‌یوه‌ندییه‌كانی نێوان هه‌ولێر و به‌غدا، كه له ماوه‌ی 16 ساڵی رابردوو به‌رده‌وام له‌گرژیدا بووه، هه‌نگاوی پێویست ده‌گرمه‌به‌ر. زۆربه‌ی ئه‌و ماوه‌یه به شێوه‌یه‌كی سه‌ره‌كی، پشتمان به خۆمان به‌ست، به‌بێ ئه‌وه‌ی په‌یوه‌ندییمان له‌گه‌ڵ عێراق ببڕین.\nبه رێككه‌وتن پشكێكمان له بودجه‌ی عێراق به‌ده‌ست ده‌گه‌یشت، به‌ڵام زۆر به ده‌گمه‌ن ده‌رماڵه و هەقە داراییه‌كانی دیكه‌مان به ته‌واوی وه‌رگرتووه. ئێستا كاتی ئه‌وه هاتووه هاوبه‌شی و پەیوەندییەکی بنیاتنه‌ر و هاوسه‌نگ و سه‌قامگیرمان له‌گه‌ڵ به‌غدا هه‌بێت.\nوەك سەرۆك وەزیران، ئه‌م هه‌فته‌یه سه‌ردانی عادل عەبدولمەهدی، سەرۆك وەزیرانی عێراقم كرد و به ئامانجی چاره‌سه‌ركردنی ناكۆكییه‌كانی نێوانمان له په‌یوه‌ست به نه‌وت، ناوچە جێناکۆکەکان، بودجه و ڕۆڵی هێزه چه‌كداره‌كانمان، كۆمه‌ڵیك پێشنیازم خستنه روو. ده‌مه‌وێ له رێگای دابه‌شكردنی هاوسه‌نگ و دادپه‌روه‌رانه‌ی بودجەوه، رێز له ڕێككه‌وتنه‌كانمان بگیرێت. ئه‌م بڕیاره‌ش ده‌توانێت بناغه‌یه‌كی پته‌وی هاوكاریی نێوانمان بێت بۆ ئایینده. دواڕۆژی ئێمه په‌یوه‌سته به عێراقێكی سه‌قامگیر و دیموكرات.\nساڵی 2017، هه‌رێمی كوردستان ریفراندۆمی سه‌ربه‌خۆیی ئه‌نجامدا، ده‌نگدانه‌كه هیچ پابەندبوونێک یان مولزەم نەبوو، به‌ڵام له‌گه‌ڵ ئه‌مه‌شدا 93%ی خه‌ڵك، به (به‌ڵێ) ده‌نگیان دا. ئه‌مه له‌كاتێكدا بوو كه چاوه‌ڕوانی ئه‌وه‌مان له كۆمه‌ڵگه‌ی نێوده‌وڵه‌تی ده‌كرد، له په‌یوه‌ست به مافی بڕیاردانی چارەنووس، پشتگیریی زیاترمان بكات. كاری له‌پێشینه‌مان بونیادنانی كوردستانێكی به‌هێز و سه‌قامگیره، بۆ ئه‌مه‌ش چاومان له پشتگیریی كۆمه‌ڵگه‌ی نێوده‌وڵه‌تییه. له‌م ڕووه‌وه چاوه‌ڕوانی ددانپێدانان به ڕۆڵی جیهانی و بونیادنه‌رانه‌مان له‌وانه ده‌كه‌ین، كه له پاراستنیاندا هاوكاریان بووین، ئه‌مه‌ش بە هاوكاریكردنمان له بونیادنانی ئابوورییه‌كه‌مان.\nبه‌درێژایی ته‌مه‌نی چه‌ندین نه‌وه، بە هۆی شەڕو ئاڵۆزی، هه‌موو خێزانێك له هه‌رێمی كوردستانی عێراق، زیانی كه‌سیی به‌ركه‌وتووه. چیتر نامانه‌وێ و ناشتوانین به هۆی شەڕو ناکۆکی لایەنەکان و دراوسێكان، كه دەرهاوێشتەیەکی خراپی بە جێهێشتوە، ده‌ستبه‌رداری هه‌ماهه‌نگی و هاوسۆزیی بین، یان ئه‌و قوربانییانه له‌به‌رچاو نه‌گرین، كه خه‌ڵكێكی زۆر داویانه.\nله‌نێو كۆمەڵگەی نێودەوڵەتیدا هاوڕێ و دۆستی زۆرمان هه‌ن، كه هیوای باشمان بۆ دەخوازن، بەڵام هه‌نووكه كاتی ئه‌وه هاتووه هه‌وڵی زیاتر بده‌ن و كاری له‌مه زیاتر بكەن. سه‌ر له‌نوێ ڕۆڵی نێوه‌ندگیرێکی پاك ده‌گێڕین، كه هه‌مووان متمانه‌ی پێ بكه‌ن. ئه‌مه‌ش له روانگه‌ی دۆستایه‌تی و هاوڕێیه‌تی راسته‌قینه‌وه ده‌كه‌ین. دوای ئه‌وه‌ی پاڵشتیی نه‌گۆڕی خۆمان بۆ به‌رژه‌وه‌ندیی هاوپه‌یمانه‌كانمان نیشاندا، له نێویاندا ئه‌مه‌ریكا، هه‌روه‌ها پابه‌ندیی خۆمان به به‌ها و پره‌نسیپه دیموكراتییه‌كان سه‌لماند. ئێستا پێویستیمان به‌وه‌یه دۆسته‌كانمان، هاوكارمان بن له سه‌رله‌نوێ ده‌ستپێكردنه‌وه.\n* سەرۆک وەزیرانی هەرێمی کوردستان\nرۆژنامەی واشنتن پۆست\n01 ساتە وەختی تیرۆرکردنی چالاکوانێک لە کەربەلا بڵاودەکرێتەوە\n02 له تۆڕه كۆمه‌ڵایه‌تییه‌كان ڤیدیۆی "ساتی كوشتنی پاسه‌وانه‌كانی به‌غدادی" بڵاوده‌كرێته‌وه\n03 پڕۆژه‌یه‌كی گه‌وره و ستراتیژیی له هه‌ولێر ده‌ستپێده‌كات\n04 كەشناسی: بارانبارین بەردەوام دەبێت\n05 لە ناو بنکەی پۆلیسی کفری پۆلیسێک برایەک و براژنەکەی دەکوژێت\n06 تاوانبارێكی تۆڕەكۆمەڵایەتییەكان لە سلێمانی دەستگیر كرا\n01 ئەفسەرێکی سعوودی چەند هاوڵاتییەکی ئەمەریکی دەکوژێت\n02 مووچه‌ی ئه‌م شوێنانه دابه‌ش ده‌كرێت\n03 جێگره‌وه‌ی عه‌بدولمه‌هدی ده‌رده‌كه‌وێت\n04 لە ھەولێر "دزەكانی" گۆڕستان دەستگیر كران\n05 تەقینەوەیەک ئاهەنگێکی سەقز دەکاتە شیوەن\n06 تەرمی کەسێک لە هەولێر بە سوتاوی دۆزرایەوە\n04 كەشناسی ھۆشداری دەدات\n06 باران و به‌فر و سه‌رما به‌ڕێوه‌یه


خانووە باریکەکانی ئەمستردام\n11/5/2020 02:19 PM\nخانووە باریکەکانی دوروبەری کەناڵە ئاوەکانی ئەمستردام، لەئێستادا یەکێک لە دیمە سەرنجڕاکێشەکانی پایتەختی هۆڵەندا بۆ وێنەگران. ئەم خانووە مێژووییانە لە سەردەمی بووژانەوەی ئابووریی ئەمستردامدا دروست کراون.\nخانووە باریک و تەسکەکان کە لە سەدەی حەڤدەهەم لە دوروبەری کەنەڵەکانی ئەمستردام دروست کران، لەوانەی دیارترین شوێنی سەرنجڕاکێشی بەشی ناوەوەی پایتەختی هۆڵەندا بێت. ئەم خانووە جوانانە بۆ وێنەگرتن زۆر گونجاون و ئەم وێنانە لە فرۆشگە گشتییەکانی ناو شار دێنە بەرچاو.\nئەگەرچی دیزاینی ئەم خانووانە لەم سەردەمەدا زیاتر بابەتێکی جوانیناسانەیە، بەڵام خانووە باریکەکانی ئەمستردام رۆڵێکی گرنگیان لە بازەرگانیدا هەبووە و دروستکردنی ئەم بینایانە کاریگەرییەکی زۆری لەسەر رازاندنەوەی شارەکە بووە.\nئەمستردام لە سەدەی حەڤدەهەمدا گەشەسەندنێیک ئابووری گەورەی بەخۆیەوە بینی کە بووە هۆی دروستکردنی کەناڵی ناوەندی شار. لەم کاتەدا ٤ ئاوڕۆی گەورە لە دەورەبەی "گۆڕەپانی دام" هەڵکەندرا و هەموویان پەیوەند دران بە سەرچاوەی سەرەکی دابینکردنی ئاوی شار. ئەم سەرچاوەیە، روباری "ئامستەل"ـە.\nئەم بینا نوێیانە بە مەبەستی بەرزکردنەوە ترافیکی ئاو بۆ تێپەڕینی بەلەم دیزاین کران؛ واتە کارێکیان کرد کە هێنان و بردن و هاتوچوو لەناو شاردا ئاسانتر بێت.\nکاتێک پارە بەسەر ئەمستردامدا رژا، زۆرینەی بازەرگانە دەوڵەمەندەکان بڕیاریاندا لە ناوەندی شار جێگیر بن، هەر بۆیە ژمارەی دانیشتووانی شار یەکجار بەرز بۆوە.\nئەم خانووە باریکانە جگە لەوەی کاتی خۆی شوێنی بازەرگانی بووە، لەئێستاشدا بۆتە شوێنێکی گەشتیاری بەتایبەت بۆ وێنەگران.


سێبەری جامانە و راسان، لەسەر سەری بروکسل و پەرلەمانی ئۆروپا…، ن: ھوشیار ئەحمەدی – PMNews\nلە ھامبۆرگی ئاڵمانەوە دوای ھەشت سەعات گەییشتینە بروکسل. تا رادەیەک ماندو و شەکەت لە شەقامەکانی ناوەندی شار بووین، ھەر دەماندیت پۆل پۆل کوردی خاکی پۆشن و دێن و ئەڕۆن.\nوردە وردە ماندووییمان رەوایەوە و وزەمان گرت. زۆربەی خەڵکەکە ئاڵای کوردستان و وێنەی رێبەرانی شەھیدیان پێ بوو.\nکاک “ئارێز داراپور” لە قەراخ جادەیەک ماشینەکەی راگرت. شەقامەکان پڕ بوون لە پۆلیس و ھێزی ئەمنی. ئەکرێ بێژین ناوەندی شار زیاتر لە خەڵکی ئاسایی ھێزی پۆلیس و ئاسایشی تێدابوو.\nپۆل پۆل خاکی پۆشان بەرەو شوێنێ ئەڕۆیشتن. ئێمەش لەگەڵیان کەوتین. گەییشتینە گۆڕەپانێ کە ھەزاران ئاڵا و وێنەی رێبەرانی شەھید لەسەر سەران جمەیان ئەھات. زۆربەی حەشاماتەکە خاکی خاکی، راست ھاورەنگی پێشمەرگە و شاخ و راسان بوون. دڵخۆشی و رەزامەندیی بەشداربووان لە چاوانڕا بەدی ئەکرا. خرۆشێکی پێشمەرگەئاسا، حەماسەخوڵقێنانە سەراپای حەشاماتەگەی داگرتبوو.\nھەر ئەتبینی ئاڵا و وێنە لەسەر سەران تێک دەئاڵێن و دەستەملان ئەبن. تومەز گۆڕەپانەکە لە لایەکیترەوە بووەتە ژوانگەی دیداری دووبارەی ھاوڕێیان و ھاوسەنگەران.\nوردە وردە ، دەستە دەستە، ریز بە ریز، پێشمەرگانە رێکخران بۆ حەماسەی بەردەم پەرلەمانی ئۆروپا. لە ھەمووی سەرنجڕاکێش و بەشکۆتر ئەوە بوو کە سەدان شۆڕەسوارمان لەگەڵ بوو کە دەست و لاقیان لە مەتەرێزی شەرفی پاراستنی خەڵک و خاکا سەخاوەتمەندانە بەخشیبوو، ھەیانبوو ھەردوو لاقی پێشکەش کردبوو کەچی ھێندە بە شەوق و ئەشقەوە بەشدار بوو کە لە رۆیشتنا مەگەر بە گۆچان و دارشەقەوە بتناسیبانەوە.\nکاروان بە دروشم بەڕێ کەوت، کاروانێ درێژ، بەڵام پڕ لە ئەوینی نیشتمان و ھاواری مافخوازانە. ھەر دەڕۆیشتین و دەمانبینی شەقام و کوچە و کۆڵان بە ماشێن و ھێزی پۆلیس ، بۆ تێپەڕینی کاروانی راسان رێبازی کورد و دیمۆکرات داخراوە.\nئەتبینی ئەو خەڵکە لە پەنجەرە و کوچەو کۆڵان و جامی ماشێنەوە سەریان دەرئەھێنا و وێنەیان ئەگرتین و لەیەکتری و لە پۆلیسیان ئەپرسی: ئەم کاروانە چیە؟ بۆ کوێ ئەڕۆن؟ چییان ئەوێ؟ بۆ جادەیان بۆ داخراوە؟ کەی دواییان دەێ و….؟\nگەییشتینە بەردەم بینا و ھۆڵی وەزارەتی دەرەوەی پەرلەمانی ئۆروپا. لەوێ کۆڵان و مەیدانێکی گەورە و بەرین بوو کە سەراپا جمەی ئەھات لە جامانە و خاکی پۆشی راسان رێباز. زیاتر لە چوار سەعات وتار و پەیام و دروشم و سرود و گۆرانی بە زمانە جۆراوجۆرەکان پێشکەش کران.\nبۆ ئەوە دەبوو بێژی: شکۆی حەماسەتان باش و ئاگردانی شۆڕشتان گڕکان ئاسا ھەر پڕکڵپە بێ.\n_وێنە: بەشێ لە شۆڕشگێڕانی خاکی پۆش کە ئاڵاکەیان لە بەردەم ھۆڵی پێوەندییەکانی دەرەوەی پەرلەمانی ئۆروپا چەقاندووە.


ئێران له ته‌کنۆلۆژیای ناڤۆکی گه‌یشتووه‌ته ئاستێکی زۆر به‌رز - Mehr News Agency\n23 rêbendanê 2019 - 10:40\nNews Code 24532\nئێران له ته‌کنۆلۆژیای ناڤۆکی گه‌یشتووه‌ته ئاستێکی زۆر به‌رز\nسه‌رۆکی ڕێکخراوی وزه‌ی ناڤۆکی ئێران وتی: ۱۰ و ۱۱ی ڕێبه‌ندان ده‌چمه ئه‌رده‌کان و ۳۰ تۆن کێکی ئۆرانیۆمی به‌رهه‌م هاتوو له ئێران بۆ شاری ئه‌سفه‌هان ده‌گوازینه‌وه.\nبه ڕاپۆرتی ئاژانسی مێهر، عه‌لی ئه‌کبه‌ر ساڵحی، سه‌رۆک ڕێکخراوی وزه‌ی ناڤۆکی ئێران وتی: دوای ۴۰ ساڵ له سه‌رکه‌وتنی شۆڕشی ئیسلامی، له ته‌کنۆلۆژیای ناڤۆکی به ئاستێکی زۆر به‌رز گه‌یشتووین. ئێمه ئه‌مڕۆ له ڕووی توانی ناڤۆکییه هیچ ئاسته‌نگ و کێشه‌یه‌کمان بۆ نه‌ماوه.\nئه‌و زیادی کرد: ئێمه ئۆرانیۆمی ۲۰ له سه‌دمان له ڕێئاکتۆری تاران ده‌ست پێ کردووه و ئه‌مه‌ش هه‌مووی له سه‌ر توانی ناوخۆیی به ده‌ست هاتووه. ئێمه ئه‌و کاتیش وتمان که ڕێئاکتۆری ناڤۆکی ئه‌راک به چیمه‌نتۆ پڕ نه‌کراوه‌ته‌وه، ته‌نیا مه‌خزه‌نێک پڕ کرایه‌وه که ئه‌وه‌ش کۆن بوو، ئێمه سه‌رقاڵی ساز کردنی نموونه‌یه‌کی نوێین تاکوو ڕێئاکتۆری ئه‌راک دیسانه‌وه بکه‌وێته کار. به‌ڵام ئه‌و کات نه‌ماتوانی باسی ئه‌مه بکه‌ین چون کێشه ساز ده‌بوو ته‌نیا به‌رپرسێکی باڵای سه‌ربازی ئاگاداری ئه‌م بابه‌ته بوو.\nساڵحی وتی: توانای وێستگه‌ی ناڤۆکی بوشێهر هه‌زار مگاواته ئه‌گه‌ر ئێمه ئۆرانیۆمی پیتاوی باشی بۆ به‌رهه‌م نه‌هێنین کاره‌ساته. که‌واته ئێمه پله به پله و خانه به خانه له‌م پرسه‌دا به سه‌رکه‌وتن گه‌یشتووین.\nوتیشی: ۱۰ و ۱۱ی ڕێبه‌ندان ده‌چمه ئه‌رده‌کان و ۳۰ تۆن کێکی ئۆرانیۆمی به‌رهه‌م هاتوو له ئێران بۆ شاری ئه‌سفه‌هان ده‌گوازینه‌وه که‌واته ئه‌گه‌ر پیشه‌ی ناڤۆکی ئێران خاوه هۆکارێکی زانستی بۆ ئه‌م کاره ناو ببه‌ن، کاره‌کان وه‌ک وتم هه‌نگاو به هه‌نگاو به‌ره‌و پێش ده‌چێت. ئێسته ئێمه سه‌رقاڵی ساز کردنی ئێزگه‌ی ناڤۆکی ژماره ۲ و ۳ له بوشێهرین، که ئه‌مساڵ هاوین به‌ردی بناغه‌یان دادنرێت. ئایا پێشتر ئێمه خۆمان توانی دروست کردنی ئێزگه‌ی ناڤۆکیمان بوو؟\nئه‌و ئاماژه‌ی دا: یه‌کێک له‌و مه‌رجانه‌ی ئێمه قبووڵمان کردووه ئه‌وه‌یه که له ئێستادا پیتاندنی ۲۰ له سه‌دی ئۆرانیۆم ڕابگرین نه‌ک ئه‌وه‌ی بۆ هه‌میشه ڕابگرین. ئێمه کاتێک دانوستانه‌کانی به‌رجام ئه‌نجام ده‌بوو بێ ده‌نگ و هه‌را هۆڵێکی سانتریفیۆژمان له نه‌ته‌نز ساز کرد، هه‌ڵبه‌ت ئه‌مه به پێی به‌رجام بوو، به‌ڵام وتمان با ده‌نگ و هه‌رای لێنه‌که‌وێته‌وه. ئێمه دوای به‌رجام ده‌ستمان به ۴۰۰ تۆن ئۆرانیۆم گه‌یشتووه ئایا ئه‌مه ڕاوه‌ستانی پڕۆژه‌ی ناڤۆکی ئێران بووه؟\nساڵحی جه‌ختی کرد: زۆر ڕوون که ئه‌مریکا و ئه‌ورووپا به‌ڵێنه‌کانی خۆیان پێشێل کردووه. به‌ڵام ئێمه به پێی به‌رجام توانی ناڤۆکی خۆمانمان زیاتر کردووه و ئه‌وانیش ناتوانن هیچ بڵێن. به‌ر له به‌رجام هه‌نارده کردنی نه‌وتی ئێمه به ژێر یه‌ک ملیۆن به‌رمیل نه‌وت گه‌یشتبوو. که‌شتییه‌کانی ئێمه به هۆی نه‌بوونی بیمه نه‌یانده‌توانی سه‌فه‌ر بکه‌ن، ئه‌مه‌ش با بێستێت که توانی ئه‌وه‌مان نه‌بوو دۆلار بۆ وڵات بگه‌ڕێنینه‌وه.\nئه‌و زیادی کرد: به‌ڵام ئێسته که‌شتییه‌کانی ئێمه له حاڵی چالاکین، لانی که‌م کێشه‌کانی ڕابردوومان نییه و هه‌موو جیهان له دژی ئێمه نین و بڕیار نامه له دژی تاران ناده‌ن که ده‌بووه بیانۆ بۆ ئه‌مریکا تاکوو گوشاره‌کانی زیاتر بکات. من به‌رپرسی ته‌کنیکی ئه‌م وڵاته‌م و له ڕووی ته‌کنیکی و زانستییه‌وه دڵنیایی ده‌ده‌م که هیچ شتێکمان له ده‌ست نه‌داوه ئێمه به‌رده‌وامین له کاری کانگایی خۆمان و پیتاندنی ئۆرانیۆمیش دریژه‌ی هه‌یه، به‌رده‌وامیش ده‌بین له دروست کردنی سانتریفیوژی نوێ.


چوار وانەی زێڕین بۆ زانستکاران | فیزیک\nچوار وانەی زێڕین بۆ زانستکاران\nبڵاوکراوەتەوە لە لایەن فیزیک بۆ کورد · 09/12/2018 · Updated 09/12/2018\nنوسینی ستیڤن واینبێرگ\nوەرگێڕانی: موحسین بورهان\nکاتێک شەهادەی بەکالۆریۆسم بە دەستهێنا و ویستم دەستکەمە خوێندنی باڵا(نزیکەی سەدت ساڵ لەمەوبەر) تێکستەکانی فیزیک لە بەرچاوم زۆر زۆر و گەورە دەردەکەوتن، چەشنی زەریایەکی فراون و بەرین، کە پێم وابوو دەبێت سەرتاپایان بخوێنمەوە و تێبگەم، پێش ئەوەی هەر جۆرە توێژینەو و لێکۆڵینەوەیەک دەست پێ بکەم. چۆن دەکرێت دەست کەمە توێژینەوە لە شتێکدا بێ ئەوەی هەموو کارە کراوەکانی پەیوەست بەو بوارە نەخوێنمەوە؟ خۆشبەختانە لە ساڵی یەکەمدا، بەختم هەبوو کەوتمە بەر دستی کۆمەڵە فیزیکزانێکی لێهاتوو کە زیاتر دووپاتیان لەسەر ئەوە دەکردەوە دەبێت سەرەتا دەست بکەم بە توێژینەوە و دواتر شانەبشانی ئەمە هەرچییەکم پێویست بوو فێری بم. ئەمە دەکرا سەرکەوتوو بێت یان فەشەل، بەڵام دوای ماوەیەک بە سەرسوڕمانەوە بۆم دەرکەوت ئەم شێوازە ئەنجامی باشی هەیە. هەر بۆیە یەکسەر پلانێکم داڕشت تاکو خێرا شەهادەی دکتۆرا بەدەست بهێنم، هەرچەندە کاتێک دکتۆراکەم تەواو کرد، تەقریبەن هیچـم لە فیزیک نەدەزانی. بەڵام شتێ زۆر گەورە فێربووم: ئەوەی کە کەس هەموو شتێک نازانێت و تۆش پێویست ناکات بزانیت.\nوانەیەکی دیکە کە دەبێت فێری بیت( گەر بمەوێت لە سەر مێتافۆری زەریا کە بەردەوام بم)ئەوەیە کە کاتێک تۆ مەلەدەکەیت و نوقوم نابیت، دەبێت لە ئاوە پڕ جۆش و خرۆشانەکاندا مەلە بکەیت. لە کۆتایی شەستەکاندا کاتێک سەرقاڵی وانە وتنەوە بووم لە ئینستیتیوتی ماساچوست، خوێندکارێک پێی وتم دەیەوێت لە بواری ڕێژەیی گشتی ئانیشتایندا کاربکات وەک لە بواری تەنۆلکە بونیادییەکان( کە من سەرقاڵی ئیشکردن بوم تیایدا)، چونکە پرینسیپەکانی ڕێژەیی گشتی بە تەواوی زانراون لە کاتێکدا بوارەکەی من بە بڕوای ئەو پەروشبڵاو و بێ نەزم دەهاتە بەرچاو. ئەم ڕووداوە تێی گەیاندم کە ئەو ئارگومێنتێکی تەواو لۆجیکیی بۆ ڕەخنە گرتن لە بوارەکەی من خستوووەتە ڕوو. فیزیکی تەنۆلکە بونیادییەکان بوارێک بوو کە هێشتا ئەنجامدانی کاری خەلاقانە و نوێ تیایدا مومکین بوو. ئەم بوارە لە شەستەکاندا بە ڕاستی ناسەقامگیر و بێ نەزم بوو. بەڵام لەو کاتەوە تا ئێستا هەوڵ و کۆششی ژمارەیک لە فیزیکزانی تیۆریی و کرداریی توانیویەتی ڕێکی بخات و هەموو شتەکان(تەقریبەن هەمووی) لە پاڵی یەکتردا لە چوارچێوەی تیۆرییەکی جوان بە ناوی “ستاندارد مۆدێل” دا یەکبخات. ئامۆژگاری من هەڵبژاردانی ئەو بوارانەیە کە کە پڕئاشوب و بێ نەزمن، واتە شونێک کە تیایدا گۆرانکارییە گەورەکان ڕوودەدەن.\nڕەنگە سێهەم وانەم جێبەجێکردنی لە هەموو ئەوانی دیکە قورستر بێت، ئەوەش کە خۆتان ببەخشن لە بەفیڕۆدانی کاتدا.هەمیشە داوا لە خوێندکاران دەکرێت تا کێشە و بابەت گەلێک حل بکەن کە پرۆفیسسۆرەکانیان(مەگەر بە شێووەیەکی سەیر بێ رەحم بن) دەزانن قابیلی حەلکردنن. لە ڕاستیدا گرنگ نیە ئەم بابەت و کێشانە لە ڕووی زانستیەوە گرنگ بن یان نا ، بە کورتی دەبێت حل بکرێن تاکو لە کۆرس و وانەکاندا دەرچێت و نەکەویت.. بەڵام لە دنیایی راستەقینەد،ا ئەوەی کە کام کێشە و بابەت گرنگ و شایەنی خۆپێوە خەری کردنە زۆر قورسە و تۆ قەت ناتوانیت نازانێت کە ئایا لەم ساتەیی مێژوودا کێشەیەک دەکرێت حل بکرێت یان نا. لە سەرەتایی سەدەی بیستەمدا ژمارەیەک لە فیزیکزانی کارامە لەوانە لۆرێنز و ئابراهام هەوڵیاندەدا کە لە سەر تیۆریی ئەلیکترۆن کار بکەن. ئەمە تاڕادەیەک لە بەر ئەوە بووە بزانن بۆچی هەموو هەوڵەکان بۆ دیاریکردنی کاریگەرییەکانی جوڵەی زەوی لە لایەن” ناوەندی ئیسە”رەوە شکستی هێناوە.ڕاستیەکە ئەوەیە ئێستا ئێمە دەزانین کە ئەو زانایانە لە سەر کێشە و بابەتیکی هەڵە کاریان کردووە. لەو سەردەمەدا کەس نەیدەتوانی تیۆرییەکی سەرکەوتوو بۆ ئیلیکترۆن بخاتەڕوو چونکە هێشتا میکانیکی کوانتەم کەشف نەکرا بوو. ئەوە بلیمەتی ئالبێرت ئانیشتاین بوو کە لە ساڵی ١٩٠٥ دا ئەو بابەتە دوستەی کە دەبوو کاری لەسەر بکرێت، دۆزییەوە کە بریتیبوو لە بابەتی کاریگەری جوڵە لە سەر کات و شوێن. ئەمە کارە ئانیشتاینی بەرەو تیۆری ڕێژەیی تایبەت ئاراستە کرد. بەو پێیەیی تۆ هیچ کات ناتوانی لەوە دڵنیا بیت چ بابەتێک بۆ لێکۆڵینەوە و ئیشکردن دروستە ، زۆربەی ئەو کاتەی کە لە تاقیگەدا یان لە پشتی مێزەکەتەوە بەسەری دەبەیت، بە هەدەر دەڕوات. گەر دەتەوێت داهێنەر وخەللاق بیت، دەبێت بەوە ڕا بێیت کە بەشێکی زۆر لە کاتەکانت سەرفی خەللاق نەبوون بکەی، بەو ماناییەی خۆت لە زەریای مەعریفەی زانستییدا ئارام بکەیتەوە.\nکۆتا ئامۆژگاریم ئەوەیە شتێک لە سەر مێژووی زانست فێربە یان بەلای کەمەوە لەسەر مێژووی بوارە زانستییەکەی خۆت. ناچیزترین هۆکار بۆ ئەمە ئەوەیە کە دەکرێت مێژوو یارمەتی دەر بێت بۆ ئەو کارە زانستییەی کە دەیکەیت. بۆ نمونە ئێستا و لە داهاتوودا زاناکان ڕێگریان لێدەکرێت بەهۆی باوەڕبوون بە یەکێک لە مۆدێلە فرە سادەکراوەکانی زانست کە لە لایەن فەیلەسوفەکانەە لە ڕابردودا خراوەتە ڕوو(لە فرانسس بەیکنەوە تا تۆماس کون و کارل پۆپەر). باشترین “دەرمان” بۆ ژەهری فەلسەفەی زانست، هەبوونی مەعەریفەیەکی باشە بە مێژووی زانست.\nلەمە گرنگتر، مێژووی زانست دەتوانێت کارەکەت لا بەنرخ بکات. بەو پێیەی تۆ وەکو زانستکارێک بە ئەگەری زۆر پلانی ئەوەت نیە ببیتە سەرمایەدار و بزنسمان، هەروەها دۆست و خزمانت بەزۆری تێناگەن لەو شتەی کە تۆ دەیکەت. وە ئەگەر لە بوارێکی وەک تەنۆلکە بونیادییەکانیشدا کار بکەیت، ئەوە تۆ تەنانەت ساتسفاکشنی ئەنجامدانی کارێک نابێت کە کە کەڵک و سودی ڕاستەوخۆی هەبێت. بەڵام تێگەشتن لەوە کە ئەوەی دەیکەیت دەبێت بەشێک لە مێژووی زانست دەکرێت ساتتسفاکشنێکی زۆت پێ ببەخشێت .\nبگەڕێنەوە بۆ سەد ساڵ لەمەوبەر، ساڵی ١٩٠٣، لەم ساتەدا ئەوەی کە چ کەسێک سەرۆک وەزیرانی بەریتانیا یان سەرۆکی ئەمریکا بوو لەو ساڵەدا چەنێ گرنگی هەیە؟ ئەوەی کە زۆر دیارە ئەوەیە کە لە زانکۆی “مەک گیڵ” ،ئێرنێست ڕەزەرفۆرد و فریدریک سادی لە سەر سروشتی ڕادیۆئەکتیڤیتی کاریان دەکرد لەو ساڵەدا. ئەم کارە(بە تەئکید!) بەجێهێنانی کرداری زانستیشی هەبوو بەڵام گرنگ تر لەوە کاریگەریە پەروردەیی و کلتوریەکانی بوو. تێگەشتن لە رادیۆئەکیتڤئتیی وای لە فیزیکزانەکان کرد بزانن چۆن ناوەخنی زەوی و خۆر دوای ملیۆنان توانیویانە هێشتا هەر بە بەگەرمی بمێننەوە. ئەم کارە دواهەمین ڕەخنەی زانستی دژ بە ڕای زەویناسەکان کە پێیان وابوو تەمەنی زەوی و خۆر ملیۆنان ساڵە، پوچەڵ کردوە. دوای ئەمە مەسیحیی و جولەکەکان یا دەبوو واز لەو بیروباوەڕە بێن کە بە تێکستە پیرۆزەکانیان هەیانبوو یان ئەم دۆزینەوەیە هزرییە قبوڵ بکەن. ئەمە تەنیا یەک هەنگاوێک بوو لەو زنجیرە هەنگاوەی کە لە گالیلۆوە دەست پێکرد و بە نیوتن و داروینەوە گەیشت بە ئێستا و بە تێپەڕبوونی کات هێزی دۆگماتیسمی ئاینیی لاواز کرد. ئەمڕۆ خوێندەوە هەر رۆژنامەیەک بەسە تا دەریبخات ئەم هەنگاوانە هێشتا بەتەواوی بە کۆتا نەگەشتوون . بەڵام ئەمە کارێکی شارستانییە کە زانایان دەتوانن شانازی پێوە بکەن\nئایە زەوی تەختە؟\nby brwa husesn · Published 16/09/2016\nby فیزیک بۆ کورد · Published 14/08/2019\nلە پەراوێزی کۆوانەکانی سروشتناسیی ئەڕستۆدا (٣)\nby فیزیک بۆ کورد · Published 05/05/2017 · Last modified 06/05/2017\nNext story ئەو داهێنانە چی بوو کە کۆچەر بیرکار لە ماتماتیکدا پێشکەشی کرد؟\nPrevious story ئاینشتاین و ئەوەی پێشکەشی کردوە..\nناساندنی زنجیرەی دۆکیۆمێنتاری “گەردونی جوان”+(لینکی داونڵۆد)\n27 ئاب, 2016\n2 تەموز, 2016